شانويي“باوك” له‌چه‌ند پانتاییه‌كی تردا-حه‌مه‌سوار عه‌زیز – کورد شانۆ | Kurd Shano\nشانويي“باوك” له‌چه‌ند پانتاییه‌كی تردا-حه‌مه‌سوار عه‌زیز\nنوسيني :ئاوگوست ستريندبئرگ\nوه رگئراني : دلاوه ر قه ره داغي\nنواندني ؛ شه مالي عه به ره ش\nسيروان جه مال،شادان فواد،خه رمان هيراني،دلشاد ئه حمه د ،كاروان علي مه جول، دييه علي،كالى سه باح\nووردبوونه‌وه له تێكستێكی گرنگی وه‌ك “باوك”ی سترندبێرگ كارێكی یه‌كجار ئالۆزه‌و خوێندنه‌وه‌ی جیاواز و ئاماژه‌ی ته‌باو ناته‌بای لێده‌خوێندرێته‌وه،\nكاره‌كته‌ره‌كانی ئه‌م تێكسته له رواله‌ت كاره‌كته‌ری ئاسایی و نۆرماڵن،\nبه‌ڵام ئه‌گه‌ر به‌ته‌واوی بچینه نێو ئه‌ودیو فۆرمه بینراوه‌كان، ده‌بینین ھه‌تا بڵێی كاره‌كته‌ری سه‌خت و ئاڵۆزن و تێگه‌یشتن و لێكدانه‌وه‌یان ئه‌سته‌م و دژواره، به‌تایبه‌تیش ئه‌گه‌ر له ره‌ھه‌نده ھزری و سایكۆلۆژییه‌كان لێكیانبده‌ینه‌وه، ھه‌ڵوه‌سته‌ی جیددی گه‌ره‌كه‌و ده‌بێ خۆمان له‌و فۆرمه خه‌ڵه‌تێنه‌ره ده‌رباز بكه‌ین كه سیمای كاره‌كته‌ره‌كانی داپۆشیووه.\nئه‌وه‌ی كه گرنگه له‌م تێكسته ئه‌وه‌یه كه ھیچ پێشه‌كی و ده‌روازه‌یه‌كی نییه بۆ چوونه ژووره‌وه، بینه‌ر له‌یه‌كه‌م دیمه‌ندا به‌ر كڕۆكی تێكسته‌كه ده‌كه‌وێت كه ھاوكێشه‌ی په‌یوه‌ندی نێوان ژن و پیاوه، نوسه‌ر زۆر زیره‌كانه ھه‌ڕه‌می ئه‌و په‌یوه‌ندییه‌ی داڕشتووه، گومان له‌م تێكسته ده‌بێته بنه‌مای سه‌ره‌كی داڕشتنه‌وه‌ی ئه‌م ھاوكێشه سه‌خت و ئه‌زه‌ڵییه، له‌م نمایشه سه‌ره‌تا پیاو سوود له‌و گومانه ده‌بینێت بۆ ئه‌وه‌ی خۆی له به‌رپرسیارێتی ببوورێت و ژن به‌ته‌نیا به‌رامبه‌ر به لێكه‌وته‌كانی په‌یوه‌ندی نێوان ژن و پیاو به‌جێبێلێت، ئه‌وه‌تا له یه‌كه‌م دیمه‌ندا (نۆید_كاروان عه‌لی) بۆ ئه‌وه‌ی خۆی ده‌رباز بكات له ھه‌ڵگرتنی به‌رپرسیارێتی كاره‌كه‌ره‌كه‌و مناڵه‌كه‌ی ، گومان دروست ده‌كات له باوكایه‌تی ئه‌و مناڵه، به‌مشێوه‌یه‌ش ھه‌م قه‌شه (دلشاد ئه‌حمه‌د_ئامانج ئیبراهیم) و ھه‌میش كاپتن ناچار ده‌كات كه فشاری زیاتری له‌سه‌ر نه‌كه‌ن و ئۆباڵی سكپڕی كاره‌كه‌ره‌كه‌ی نه‌خه‌نه ئه‌ستۆی، ئه‌م گومانكردنه دواتر ده‌په‌ڕێته‌وه بۆ نێو پانتاییه‌كی گه‌وه‌رتر له‌نێو نمایشدا، كاتێ (لاورا_خه‌رمان ھیرانی) به‌كاری ده‌بات بۆ ئه‌وه‌ی ھه‌ڕه‌می په‌یوه‌ندی نێوان خۆی و كاپتن به‌شێوه‌یه‌كی ترو به ھاوسه‌نگییه‌كی تر دابڕێژێته‌وه، به‌تایبه‌تی كاتێ لاورا ده‌بینێت (كاپتن_شه‌ماڵ عه‌به‌ڕه‌ش) پێداگری ده‌كات كه (بێرتا_دییه عه‌لی) له ماڵه‌كه دووربخاته‌وه‌و بیباته شوینێكی تر بۆ ئه‌وه‌ی له‌ژێر سێبه‌رو تارمایی ژنه‌كانی ماڵه‌كه ده‌ربازی بكات، بیر له‌وه ده‌كاته‌وه ھه‌مان ئه‌و چه‌كه به‌كارببات كه نۆید به‌كاری ھێناوه، ئه‌ویش چه‌كی گومانه، واته شه‌ڕكردن له‌گه‌ڵ پیاو به ھه‌مان ئه‌و چه‌كه‌ی كه پیاو ھه‌میشه دژی ژن به‌كاری ده‌بات،\nئه‌گه‌ر ووردبینه‌وه ده‌بینین پێش به‌كاربردنی ئه‌م چه‌كه له‌لایه‌ن لاوراوه ھه‌موو جومگه‌كان به‌ده‌ستی كاپتنه‌وه‌ن، پیاو لێره پشتئه‌ستور به سێ ده‌سه‌ڵات ده‌توانێت ئیڕاده‌ی خۆی فه‌رز بكات، ئه‌م سێ ده‌سه‌ڵاته‌ش له كاره‌كته‌ری كاپتن كۆبۆته‌وه،\nیه‌كه‌میان ده‌سه‌ڵاتی سه‌ربازی كه نماینده‌ی ده‌سه‌ڵاتی ده‌وڵه‌ت ده‌كات،\nدووه‌میان ده‌سه‌ڵاتی زانستی له‌به‌ر ئه‌وه‌ی كاپتن زانایه‌كی گه‌ردوونناسییه،\nسێیه‌میان ده‌سه‌ڵاتی پیاوسالارییه كه كاپتن پێیوایه باوك تاكه كه‌سه كه مافی بڕیاردانی چاره‌نووسی مناڵه‌كانی ھه‌یه له‌به‌ر ئه‌وه‌ی خه‌رجییان دابین ده‌كات،\nئه‌گه‌ر له ره‌ھه‌ندی تره‌وه سه‌یری ئه‌م ململانێیه بكه‌ین، ده‌كرێت جگه له لێكدانه‌وه كۆمه‌ڵایه‌تییه‌كه، ئه‌م تێكسته له‌رووی سیاسی و ئایینیش بخوێندرێته‌وه،\nله‌ڕووی سیاسییه‌وه ھه‌میشه ده‌سه‌ڵات به‌حوكمی ئه‌وه‌ی ھێزی ھه‌یه، مافی بڕیاردان بۆخی قۆرغ ده‌كات و میلله‌ت ته‌نھا بۆی ھه‌یه ملكه‌چی بڕیاره‌كان بێت،\nله‌ڕووی ئاینییه‌وه ھه‌میشه پیاو ده‌سه‌ڵاتی زیاتری به‌ركه‌وتووه له‌به‌ر ئه‌وه‌ی خه‌رجی له‌سه‌رشانه‌و ماڵ به‌خێو ده‌كات،\nھه‌ربۆیه زیاده‌ڕۆیی كاپتن ئه‌وه‌نده تێپه‌ڕیووه كه پێیوایه ژن ھیچ مافێكی به‌سه‌ر مناڵه‌وه نییه‌و ئه‌و ته‌نھا ئه‌وه‌نده‌ی له ئه‌ستۆیه مناڵه‌كه به‌رھه‌مبێنێت و دواتر به‌ھۆی ئه‌وه‌ی كه پیاوێك خۆی و مناڵه‌كه به‌خێو ده‌كات، ئه‌م به‌خێوكردنه ده‌بێته ئه‌و نرخه‌ی كه ژن وه‌ریگرتووه‌و له‌به‌رامبه‌ردا مناڵه‌كه‌ی به پیاوه‌كه فرۆشتووه، ته‌نانه‌ت له ھه‌ندێكاتتدا ژن به ئاژه‌ڵ ده‌چوێنێت.\nپاساوێكی تری كاپتن بۆ ده‌سه‌ڵاتداری ئه‌وه‌یه كه ئه‌و وه‌ك سه‌ربازێك ھه‌میشه وڵات ده‌پارێزێت و بۆیه مافی ھه‌یه بڕیاره‌كان به‌ده‌ستی ئه‌وه‌وه بن،\nبێگومان ئه‌وه‌ش ره‌ھه‌ندی سیاسی ئه‌م تێكسته قوڵتر ده‌كاته‌وه، ئه‌وه‌تا له دیمه‌نی كۆتایی داوا ده‌كات مارگرێت شاڵه‌كه‌ی لاورای له‌سه‌ر لاببات ھه‌رچه‌نده ھه‌ست به نه‌رمییه‌كه‌ی ده‌كات،\nده‌یه‌وێت مارگرێت به زرێ سه‌ربازییه‌كه‌ی دایپۆشێت و كه به پێستی شێر ناوی ده‌بات، وه‌ك ئه‌وه‌ی ئه‌و ھێشتا له مه‌یدانی جه‌نگ بێت و بیه‌وێت له‌نێو جه‌نگدا دوایین ھه‌ناسه‌كانی بدات و وه‌ك سه‌ربازێك له‌كاتی به‌رگرییدا بمرێت و شه‌ھید بێت.\nئه‌م جه‌نگه ته‌نھا جیھانبینیه‌كی یه‌كلایه‌نه نییه،\nلاوراش پێیوایه ژیانی ژن و مێردایه‌تی جه‌نگێكی به‌رده‌وامه‌و تیاییدا ھه‌میشه ماف به‌و كه‌سانه‌یه كه به به‌ھێزی ده‌مێننه‌وه، بۆیه پێیوایه ده‌بێ یه‌كێك له‌و دوو لایه‌نه ببه‌زێت تا جه‌نگ كۆتایی بێت.\nئه‌م زیاده‌ڕۆییه‌ی كاپتن له په‌راوێزخستنی ژن و بێبه‌ریكردنی له‌ھه‌موو مافێكی به‌خێوكردنی مناڵ، جارێكی تر ده‌مانباته‌وه بۆ ئه‌و چیڕۆك و ئه‌فسانه كۆنانه‌ی كه باس له موڵكدارێتی ده‌كه‌ن، ھه‌میشه‌ش ئه‌و بابه‌ته پانتاییه‌كی زۆری له فه‌رھه‌نگ و ئه‌ده‌بیاتی جیھان داگیركردووه، به‌ڵام ئه‌وه‌ی لێره‌دا جیاوازه ئه‌وه‌یه كه سترندبێرگ ئه‌م پرسه ناخاته نێو ھاوكێشه‌یه‌كی لۆژیكی و له‌رێگه‌ی لۆژیكه‌وه شڕۆڤه‌ی ناكات وه‌ك ئه‌وه‌ی لای برێخت ھاتووه،\nسترندبێرگ ھه‌وڵده‌دات له رێگه‌ی گومانه‌وه ئه‌و په‌یوه‌ندییه ئالۆزه‌ی نێوان ژن و پیاو دابڕێژیته‌وه، گومانیش ئه‌و چه‌مكه فه‌لسه‌فیه دێكارتییه نییه بۆ گه‌یشتن به حه‌قیقه‌ت، به‌ڵكو لێره‌دا گومان چه‌كێكی كوشنده‌یه بۆ ده‌سته‌مۆكردن و له‌ناوبردنی ئه‌ویتر،\nئه‌گه‌ر سه‌یربكه‌ین له‌پێش گومانكردنی كاپتن له باوكایه‌تی بێرتا، ھه‌موو سه‌ره‌داوه‌كان له‌ژێر ده‌ستی خۆیه‌تی و ئه‌و ده‌توانێت حه‌زو ئاره‌زووه‌كانی بكاته واقیع و به‌شی سه‌ره‌وه‌ی ھه‌ره‌مه‌كه به‌ر ئه‌و كه‌وتووه، به‌ڵام دوای به‌رپایوونی ره‌شه‌بای گومان له باوكایه‌تی، حاڵه‌ته‌كه رێك پێچه‌وانه‌وه ده‌بێته‌وه‌و كاپتن ده‌كه‌وێته ژێری ژێره‌وه‌ی ھه‌ره‌مه‌كه‌و لاورا ده‌بێته ھه‌ڵسوڕێنه‌ری ماڵ و ده‌توانێت ھه‌موو ده‌سه‌ڵاته‌كان له كاپتن دابماڵێت، ته‌نانه‌ت ھه‌موو ئه‌وانه‌ش بخاته ریزی خۆی كه له سه‌ره‌تاوه واده‌رده‌كه‌وتن كه لایه‌نگری كاپتن بووبن، وه‌ك قه‌شه‌و بێرتاو دایه‌نه‌كه.\nمن لێره‌دا پێموانییه سترندبێرگ ژن وه‌ك ئه‌ھریمه‌ن و پیاویشی وه‌ك فریشته وێناكردبێت، پێشموانییه ئه‌م بابه‌ته له‌سه‌ر ئه‌وه بیناكرابێت وه‌ك ده‌ڵێن كه سترندبێرگ رقی له ژن بووه،\nمن ده‌توانم بۆ ئه‌وه ھه‌ر له‌نێو تێكسته‌كه خۆی به‌ڵگه‌ی پێویست بێنمه‌وه، ژن له‌م تێكسته ئه‌ھریمه‌ن نییه‌و له‌ھه‌ندێ شوێندا قوربانییه،\nئه‌وه‌تا كاره‌كه‌ره‌كه له دیمه‌نی یه‌كه‌م به‌ته‌نیا به‌رپرسیارێتی ئه‌و په‌یوه‌ندییه سێكسییه‌ی نێوان خۆی و نۆید ھه‌ڵده‌گرێت و پیاوه‌كه‌ش به به‌ھانه‌ی گومانی باوكایه‌تی له ھه‌موو به‌رپرسیارێتی داده‌شۆرێت،\nنمونه‌ی دووه‌م خودی بێرتایه كه ھه‌وڵده‌دات خۆی بێت به‌ڵام ناتوانێت چونكه قوربانی ئه‌و په‌یوه‌ندییه دژواره‌ی نێوان باوك و دایكه،\nنمونه‌ی سێیه‌م كاره‌كته‌ری دایه‌نه‌كه‌یه (مارگرێت_شادان فوئاد) كه سترندبێرگ به‌شێوه‌یه‌كی زۆر واقیعی دروستیكردووه‌و ئه‌و ھه‌موو سۆزو وه‌فاو ئه‌مه‌كدارییه‌ی پێ به‌خشیووه، تاكه كه‌سه كه كاپتن زۆر متمانه‌ی پێی ھه‌یه.\nله ھه‌مانكاتتدا پیاو له‌م تێكسته فریشته نییه،\nئه‌وه‌تا قه‌شه چاكده‌زانێت كه لاورا تۆمه‌تی ناڕه‌وا به كاپتن ده‌كات، به‌ڵام ھه‌ر پشتیوانی لێده‌كات،\nدكتۆر دڵنیایه كه زیاده‌ڕۆیی زۆر ھه‌یه له تۆمه‌ته‌كانی لاورا، به‌ڵام له‌به‌ر ئه‌وه‌ی لاورا بۆته سه‌نته‌ری بڕیار له ماڵه‌كه، بۆ پاراستنی به‌رژه‌وه‌ندییه‌كانی خۆی، لایه‌نگری لاورا ده‌بێت،\nنۆید كه ده‌بینێت ئیتر سه‌نته‌ری بڕیار لای لاورایه، گوێ به فه‌رمه‌ناكانی كاپتن نادات، خودی كاپتن به‌و لۆژیكه‌ی دڵڕه‌قه‌ی به‌رامبه‌ر دایك كه پێیوایه دایك ھیچ مافێكی به‌سه‌ر مناڵه‌وه نییه، به‌ھۆی ئه‌و رقه‌ی كه له‌دایكی خۆی ھه‌ڵیگرتووه كاتێ ویستویه‌تی له‌دایك نه‌بێت تا ئازاری مناڵبوون نه‌چێژێت، بۆیه به پاساوی ئه‌وه‌ی باوك خه‌رجییه‌كانی مناڵ و ژن ده‌گرێته ئه‌ستۆ، ھه‌موو مافێكی موڵكدارێتی دایك بۆ مناڵ ده‌سرٍِێته‌وه، ئه‌م ھه‌ڵوێست و پێداگرییه‌ی كاپتن كه په‌یوه‌سته به یاده‌وه‌رییه نه‌رێنییه‌كانی كاپتن به‌رامبه‌ر به ژن وه‌ك دایك یا دۆست و خێزان، دواتر ده‌بێته فاكته‌رێك كه رق و شه‌ڕانگێزییه‌كانی ناخی ژن كارا بكات و ھه‌وڵبدات ھه‌موو چه‌كێكی شه‌رعی و ناشه‌رعی به‌كارببات بۆ ئه‌وه‌ی به‌رگری له‌و مافه بكات كه سروشت و لۆژیكی پێكه‌وه‌یی و ته‌واوكردنی ئه‌ویتر، پێی به‌خشیووه، بۆیه پێچواندنی لاورا له‌م تێكسته به لێدی ماكبێس له شوێنی خۆی نییه، چونكه لێدی ماكبێس به سروشتی خۆی ژنێكی ده‌سه‌ڵاتخوازو پاوانخوازه‌و ته‌نھا ده‌یه‌وێت ده‌سه‌ڵات ده‌سته‌مۆ بكات، به‌ڵام لاورا ناچاركراوه كه ده‌سه‌ڵات بخوازێت تا بتوانێت مافی دایكایه‌تی خۆی بپارێزێت و ھاوبه‌ش بێت له بڕیاردان له چاره‌نووسی مناڵه‌كه‌ی، بۆیه ھه‌رچه‌نده له دیمه‌نی كۆتایی نمایشه‌كه له دیالۆگێكدا قه‌شه‌ی برای لاورا به لێدی ماكبێسی ده‌چوێنێت، به‌ڵام من پێموایه پاڵنه‌ری ھه‌ردوو كاره‌كته‌ره‌كه‌و ئامانجیان له ده‌ستخستنی ده‌سه‌ڵات جیاوازه‌و له یه‌كتری ناچن، ھه‌رچه‌نده ھه‌ردووكیان بۆ ده‌ستخستنی ده‌سه‌ڵات ماكیاڤیڵییانه ره‌فتار ده‌كه‌ن و ھه‌موو فاكته‌رێك حه‌ڵاڵ ده‌كه‌ن.\nكێشه‌ی كاپتن ئه‌وه‌یه كه ناتوانێت وێنه تاڵه‌كانی رابردوو بسڕێته‌وه، ئه‌و به‌ھۆی یاده‌وه‌رییه‌كانی ناتوانێت به گومان نه‌بێت له ژن، بۆیه په‌نابردنی لاورا بۆ دروستكردنی گومان پێویستی به ھه‌وڵێكی زۆر نییه،\nلاورا به‌ته‌واوی له كاره‌كته‌ری كاپتن گه‌یشتووه، ده‌زانێت ته‌نھا چه‌ند رسته‌یه‌ك به‌سه بۆ ئه‌وه‌ی كاپتن بخاته نێو گێژاوێكی سه‌خته‌وه، له‌به‌ر ئه‌وه‌ی كاپتن كه‌سێكه ھه‌رگیز نه‌یتوانیوه له رابردوو رزگاری ببێت و ھه‌میشه وێنه‌كانی رابردوو ده‌سته‌مۆی ده‌كه‌ن، له دیمه‌نی كۆتایی نمایشه‌كه مارگرێت زۆر به ئاسانی به زیندووكردنه‌وه‌ی چه‌ند گرته‌یه‌كی رابردوو ده‌توانێت فریوی بدات و كراسه‌كه‌ی شێتبوون بخاته به‌ری.\nدوای بینینی دیمه‌نی كۆتایی ئه‌م شانۆییه، پرسیارێكی گرنگ یه‌خه‌مان ده‌گرێت و پێویست ده‌كات ھه‌ڵوه‌سته‌ی له‌سه‌ر بكه‌ین،\nئایا نمایشه‌كه له كوێ كۆتایی ھات،\nئه‌وه‌ی روویدا بردنه‌وه‌ی لاورا بوو یا دۆڕاندنی كاپتن،\nئایا به‌ھای درامی سه‌رده‌ست له‌م نمایشه سه‌ركه‌وتنی لاورایه یا شكست و تێكشكانی كاپتن،\nوه ئایا سه‌ركه‌وتنی لاورا یه‌كسانه به شكستی كاپتن یا پێچه‌وانه‌كه‌ی؟\nئه‌گه‌ر بگه‌ڕێینه‌وه بۆ شریتی نمایشه‌كه، ده‌بینین دوای دیمه‌نی چاندنی گومان له ناخی كاپتن، ھه‌موو ئاماژه‌كان بۆ ئه‌وه ده‌چن كه لاورا ده‌توانێت ئه‌و یارییه بباته‌وه‌و كاپتن ناچار بكات بكه‌وێته سه‌رچۆك، له دیمه‌نه‌كانی دواتریش به‌شێوه‌یه‌كی كرداری ئه‌مه رووده‌دات و كاپتن دان به شكسته‌كه‌ی ده‌نێت و خۆی به‌ده‌سته‌وه ده‌دات (ھه‌رچه‌نده وانیشانده‌دات كه خۆی به‌ده‌سته‌وه نادات)،\nھه‌موو خوڵیاكانی كاپتن له وه‌ڵامی ئه‌و پرسیاره گیر ده‌خوات، ئاخۆ بێرتا كچیه‌تی یان نا، ئه‌م فۆرمه زاڵه له ڕواڵه‌تتدا وانیشانده‌دات كه به‌ھای درامی زاڵ له‌م نمایشه، رووی له‌و رووبه‌ره‌یه كه به سه‌ركه‌وتنی لاورا و شكست و كۆتایی ھاتنی كاپتن ته‌واو ده‌بێت،\nبه‌ڵام بوونی دیمه‌نی كۆتایی له‌و نمایشه، گوتارێكی جیاوازی درامی به‌رھه‌مدێنێت كه ھه‌موو ئه‌و خه‌یاڵكردنه به‌تاَلده‌كاته‌وه‌و ھاوكێشه‌ی به‌ھا درامییه‌كان ئاوه‌ژوو ده‌كاته‌وه، له كاتێكدا له دیمه‌نه‌كانی پێشووتر سه‌ركه‌وتنی لاورا وه‌ك به‌ھای درامی سه‌رده‌ست و زاڵ ده‌رده‌كه‌وێت، شكستی كاپتنیش وه‌ك به‌ھای درامی بنده‌ست و كه‌توو، به‌ڵام له دیمه‌نی كۆتاییدا ئه‌وه‌ی رووده‌دات ته‌واو جیاوازه له‌م ھاوكێشه‌یه، ئه‌و به‌ھا درامییه‌ی كه كه له ڕواڵه‌تتدا سه‌رده‌ست و زاڵ بوو، به ته‌واوی كپ و مات ده‌بێت، جۆرێكی تر له به‌ھای درامی ده‌رده‌كه‌وێت و ده‌بێته به‌ھای درامی سه‌رده‌ست، ئه‌ویش گوتاری داماڵین و پاكبوونه‌وه‌یه، ده‌بینین له‌و دیمه‌نه ئیتر ھیچ جۆره ململانێیه‌ك له‌نێوان باوك و دایك، پیاو و ژن نه‌ماوه، چونكه ئیتر باوك به‌و قه‌ناعه‌ته گه‌یشتووه كه پیاوان مناڵیان نییه، ئه‌وه ژنانن كه مناڵیان ھه‌یه، له‌م دیمه‌نه كاپتن له ھه‌موو رق و گومانه‌كانی پاكده‌بێته‌وه‌و حه‌زده‌كات له‌سه‌ر سنگی ژنێك بخه‌وێت، جا گرنگ نییه ئه‌م ژنه دایك بێت یا خێزان، بۆیه به‌ھای درامی سه‌رده‌ست و زاڵ له‌م دیمه‌نه پاكبوونه‌وه‌ی كاپتنه كه واده‌كات ئه‌م پاكبوونه‌وه‌یه بۆ ئێمه‌ی بینه‌ریش ببێته پاكبوونه‌وه‌یه‌كی سایكۆلۆژی و تیاییدا ھه‌موو ھزرو لێكدانه‌وه‌كانی پێشوترمان به‌تاڵبكه‌ینه‌وه، به‌تایبه‌تی له‌ڕووی سۆزو ھه‌سته دژواره‌كانه‌وه، لێره‌دا به‌ھای درامی سه‌رده‌ست سه‌ركه‌وتنی لاورا و شكستی كاپتن نییه، به پێچه‌وانه‌وه، له‌م دیمه‌نه لاورا وه‌ك شكستخواردو و كاپتن وه‌ك جه‌نگاوه‌رێكی به شه‌ڕه‌ف ده‌رده‌كه‌وێت كه به زرێی جه‌نگه‌وه ده‌مرێت، به‌ڵام گوتاری زاڵ له‌م دیمه‌نه پاكبوونه‌وه‌یه، پاكبوونه‌وه‌ی بینه‌ر پێش كاره‌كته‌ر،\nچونكه من دڵنیام ئه‌گه‌ر ئه‌م شانۆییه به‌م دیمه‌نه كۆتایی نه‌یه‌ت، ھه‌موو پیاوه‌كان به بارێ گومانه‌وه ھۆڵه‌كانیان جێده‌ھێشت و پرسیاره‌كانی كاپتن ده‌بوو به پرسیاری ئه‌وان،\nبه‌ڵام سترندبێرگ ھه‌ر له‌نێو فه‌زای تێكسته‌كه‌و دواتریش سدیق عه‌زیز وه‌ك ده‌رھێنه‌ر، له‌دیمه‌نێكدا كه تیاییدا ھه‌موو بونیاده‌كانی پێشووتر ھه‌ڵده‌وه‌شێننه‌وه، جارێكی تر ئارامی به دڵ و ده‌روونه‌كان ده‌به‌خشن، له دیمه‌نێكدا كه زیاتر له به‌نج و سڕكردن ده‌چێت بۆ ئه‌وه‌ی ئه‌و گرێیه ره‌شه‌ی دراماكه كه به‌درێژایی نمایش به‌ھای سه‌رده‌سته‌و ھه‌موو فه‌زای نمایش و ده‌ره‌وه‌ی نمایشی داگیركردووه، كه چه‌مكی گومانه، له‌م دیمه‌نه دوای به‌نجكردنی بینه‌ر، به كردارێكی نه‌شته‌رگه‌ری سایكۆلۆژی ئیتر ھیچ پاشماوه‌و ئاسه‌وارێكی ئه‌و گرێیه له ده‌روونی بینه‌ردا ناھێلێت و پاكبوونه‌وه ده‌بێته به‌ھای درامی سه‌رده‌ست و ھه‌موو به‌ھا درامییه‌كانی تر له‌نێوییدا ده‌توێنه‌وه.\nئه‌م دیمه‌نه له‌ڕووی بونیاده‌وه ته‌واو پشت به ھه‌ست و نه‌ست ده‌به‌ستێت و بینه‌ر گیڕۆده‌ی جۆرێك له رۆچوونی ھه‌ستی ده‌كات و تیاییدا لۆژیكی عه‌قڵ لاواز ده‌بێت و بینه‌ر ده‌خاته نێو ده‌ریایه‌كی قوڵی ئاوێته‌بوون و ته‌سلیمبوون به‌و ته‌وژمه ھه‌ستییه‌ی كه ته‌واوی نمایش داگیر ده‌كات، به‌جۆرێك وه‌ك ئه‌وه‌ی ھه‌وایه‌كی سڕكه‌ر به‌نێو ھه‌موو ھۆڵه‌كه بڵاوبووبێته‌وه‌و ئیتر نه ئێمه نه ئه‌وانه‌ی سه‌رته‌خته ھه‌ست به‌ھیچ جۆره ئازارێك و ھه‌سته‌وه‌رێكی دژوار نه‌كه‌ین،\nئیتر ھیچ پانتاییه‌ك نامێنێت بۆ ئه‌وه‌ی كێ له‌سه‌ر حه‌قه‌و كێش تاوانكاره،\nكێ براوه‌یه‌و كێش دۆڕاوه،\nكێ شایسته‌ی ئه‌وه‌یه رقی لێھه‌ڵبگرین و كێش ده‌توانێت بمانخاته ته‌نیشت خۆیه‌وه،\nئه‌وه‌ی ده‌گوزه‌رێ داماڵراوه له ھه‌موو ئه‌مانه،\nساتێكی مه‌ستییه‌و كه تیاییدا ئیتر نامانه‌وێت درك به جیھان و ده‌وروبه‌رمان بكه‌ین،\nئه‌م ساته مه‌ستییه به‌رھه‌می عه‌قڵ نییه، به‌رھه‌می ساده‌ی سۆزیش نییه، ئه‌مه به‌رھه‌می به‌ركه‌وتنمانه له‌گه‌ل كۆتایی په‌رژینه‌كه، ئه‌و دیواره ده‌ڕوخێت و پانتاییه‌كی تر له‌به‌رده‌م زه‌ینمان واڵا ده‌بێت،\nئه‌و پانتاییه رووبه‌رێك نییه بۆ بینین،\nجیھانێك نییه بۆ ھه‌ستكرن،\nئه‌مه خه‌ونێكه بۆ پاكبوونه‌وه‌و داماڵین كه ته‌نھا له‌رێی داھێنان و ئه‌فراندنێكی به‌رزه‌وه به‌رمان ده‌كه‌وێت،\nته‌نھا ھونه‌ریش ده‌توانێت ئه‌مه بخوڵقێنێت، بۆیه پرسیاره‌كه ئه‌وه نییه ئاخۆ ئه‌م كۆتاییه ره‌وایه یا ناڕه‌واو نه‌شیاو،\nپرسیاره‌كه ئه‌وه‌یه ئه‌گه‌ر ھونه‌ر نه‌توانێت جۆرێك له‌م ئه‌فسوونه دروست بكات، بوون و زه‌رووره‌تی ھونه‌ر له چیدایه؟.\nبۆ وه‌ڵامی ئه‌م پرسیاره ده‌بێ بگه‌ڕێینه‌وه بۆ نێو خودی فه‌زای نمایشه‌كه، ئه‌گه‌ر ووردبینه‌وه ده‌بینین سێ ئاستی بینین و به‌ركه‌وتن له‌م نمایشه ھه‌یه،\nئاستی یه‌كه‌م بریتییه له فه‌زای دواوه‌ی سته‌یج كه به كاغه‌زی بوردای ره‌نگ زه‌رد ده‌وره دراوه‌و به روناكی ره‌نگاوڕه‌نگ له دواوه روناكده‌كرێته‌وه، ئه‌م فۆرمه فۆرمێكی ته‌واو ته‌جریدی و ناواقعییه و ئه‌گه‌ر راسته‌خۆ به فۆرمی ئه‌دای ئه‌كته‌ر بكه‌وێت، جۆرێك له ناته‌بایی دروست ده‌كات، به‌ڵام ده‌رھێنه‌ر ھه‌وڵیداوه له‌نێو ئه‌و دوو فۆرمه ناته‌بایه، فۆرمێكی تر بینا بكات تا بتوانێت وه‌ك دوو جه‌مسه‌ر ھه‌ردوو فۆرمه‌كه (ته‌جریدی و واقیعی) به‌یه‌كه‌وه گرێبداته‌وه، ئه‌ویش ئێكسسواری نمایشه، ئه‌گه‌ر به‌ووردی له ئێكسسواری نمایشه‌كه بڕوانین ده‌بینین ئاوێته‌یه‌كه له ته‌جرید و واقیع، كورسی و مێز كه‌ره‌سته‌ی واقیعیین به‌ڵام جۆری دانان و شێوه‌ی لاری ئه‌و فه‌زایه‌ی كه له‌سه‌ری دانراون فۆرمێكی تری پێبه‌خشیوون كه لێكدانه‌وه‌ی جیاوازییان پێببه‌خشێت، به ھه‌مانشێوه، كتێبه‌كان كه‌ره‌سته‌ی واقیعیین به‌ڵام به‌كاربردنییان به‌كاربردنێكی ته‌واو ناواقعییه‌و ئه‌و شێوه ناته‌بایه‌ی كه وه‌ریانگرتووه ده‌توانێت ده‌یان پرسیارو لێكدانه‌وه‌ی جیاواز به‌و كه‌ره‌سته واقعییانه ببه‌خشێت، بۆیه وه‌ك بینه‌رێك ھه‌ستمكرد ده‌رھێنه‌ر دوو فۆرمی ناته‌با به نێوه‌ندگیری فۆرمێكی ئاوێته له ته‌باو ناته‌با كۆده‌كاته‌وه، وه‌ك كرداری دروستكردنی روناكی كه دوو جه‌مسه‌ری ناته‌با كۆده‌كاته‌وه كه ئه‌گه‌ر به‌بێ ئه‌و گلۆپه به‌ریه‌ك بكه‌ون، شۆرتی كاره‌با كاره‌با رووده‌دات، به‌ڵام كاتێ گلۆپێك ده‌كه‌وێته نێوانیان، له جیاتی شۆرت و سوتان، روناكی به‌رھه‌مدێنێت.\nیه‌كێك له گرنگترین وه‌زیفه‌كانی ده‌رھێنه‌ر، دروستكردنی جه‌سته‌ی نمایش و ھه‌ڵبژاردنی ئه‌و فۆرمه‌یه كه جه‌سته‌ی شانۆییه‌كه‌ی تیادا داده‌ڕێژێت، ده‌رھێنه‌ر كاتێ ده‌ست بۆ تێكستێكی شانۆیی ده‌بات و ده‌یه‌وێت جه‌سته‌یه‌كی به‌سه‌ڕی و جوانكاری بۆ دابڕێژێت، له‌و سۆنگه‌یه‌وه كار ده‌كات كه ئه‌م تێكسته شانۆییه‌ی نوسه‌ر زه‌مینه‌یه‌كی باش و گونجاوه‌و ته‌ریبه له‌گه‌ڵ ئه‌و جیھانبینییه‌ی كه ھه‌یه‌تی و ده‌خوازێت نمایشێكی شانۆیی تیا دروست بكات،\nده‌رھێنه‌ر كاتێ تێكستێك ھه‌ڵده‌بژێرێت ھه‌ر به‌ته‌نھا بیری لای بایه‌تی تێكسته‌كه‌و ئه‌و ھزره فه‌لسه‌فیه نییه كه تێكسته‌كه ھه‌ڵیگرتووه، به‌ڵكو بیر له‌وه‌ش ده‌كاته‌وه ئاخۆ ئه‌و تێكسته له‌گه‌ل جیھانبینی ھونه‌ری و ئه‌و فۆرمه شانۆییه یه‌كده‌گرێته‌وه كه ده‌خوازێت جه‌سته‌ی شانۆییه‌كه‌ی تیا بونیاد بنێت،\nبۆیه یه‌كه‌م ھه‌نگاو و سه‌ره‌كییترین ھه‌نگاو لای ده‌رھێنه‌ر، ھه‌ڵبژاردنی تێكستێكه كه ته‌با بێت له‌گه‌ل ئه‌و فۆرمه شانۆییه‌ی كه خوازیاریه‌تی و ده‌یه‌وێت دروستیبكات، ئه‌گه‌ر ئه‌وه نه‌بێت زۆرجار ده‌رھێنه‌ر توشی كردارێكی سه‌ختی ھه‌ڵوه‌شاندنه‌وه‌و بونیادنانه‌وه ده‌بێت، كه به‌داخه‌وه ھه‌ندێك له ده‌رھێنه‌ره‌كان به وریایی و ئاگاییه‌وه ئه‌م كاره ناكه‌ن و تێكستی نوسه‌ر ته‌فروتونا ده‌كه‌ن و ده‌سكاری بونیاد و ھزرو جه‌سته‌و ته‌كنیكی تێكسته‌كه ده‌كه‌ن و تێكیده‌شكێنن و له بونیادنانه‌وه‌ش تووشی كێشه‌ی گه‌وره ده‌بن و ناتوانن له تێكشكاندنی تێكسته‌كه، جه‌سته‌یه‌كی جیاواز و مۆدێرن و كاریگه‌ر به‌رھه‌مبێنن و خۆیان ده‌خه‌نه نێو گێژاوێك ھه‌م تێكستی نوسه‌ر ده‌شێوێنن و ھه‌میش ناتوانن تێكستی جیاواز به‌رھه‌م بێنن، به‌ڵكو ده‌كه‌ونه نێو ته‌له‌ی گۆڕانكاری له‌پێناو گۆڕانكاری و نمایشێكی ترازاو و شێواو دروست ده‌كه‌ن.\nئه‌وه‌ی من بینیم له‌م نمایشه و جێگه‌ی سه‌رنجی منی بینه‌ر بوو، ئه‌و چۆنیه‌تییه بوو كه سدیق عه‌زیز وه‌ك ده‌رھێنه‌ر مامه‌ڵه‌ی له‌گه‌ل تێكست كردبوو، تێكستی نوسه‌ر بنه‌مایه‌كی گرنگ و سه‌ره‌كی دروستكردنی نمایشی شانۆییه، به‌تایبه‌تی ئه‌و نوسه‌ره شانۆییانه‌ی كه بوونه‌ته سه‌رچاوه‌و تێكسته‌كانیان مۆركێكی جیھانی و گه‌ردوونی وه‌رگرتووه، بۆیه كاتێ ده‌رھێنه‌رێك یه‌كێك له‌و تێكستانه ھه‌ڵده‌بژێرێت، ده‌بێ رێز له نوسه‌ره‌كه‌و به‌ھای ھونه‌ی و ھزری تێكسته‌كه بگرێت و كارێك نه‌كات كه ته‌نھا ناوی نوسه‌ره‌كه بخوازێت و تێكسته‌كه ته‌فروتونا بكات به به‌ھانه‌ی ئه‌وه‌ی خوێندنه‌وه‌ی جیاوازی بۆ ده‌كات، خوێندنه‌وه‌ی جیاواز به زۆر فاكته‌رو رێگا ده‌كرێت و مه‌رج نییه ده‌رھێنه‌ر ھه‌میشه تێكست بكاته قوربانی و تێكیبشكێنێت بۆ ئه‌وه‌ی نیشانی بدات كه خوێندنه‌وه‌ی جیاوازی بۆ تێكسته‌كه كردووه،\nپیته‌ر بڕۆك له دوایین نمایشی ھاملێتدا زۆر به ته‌قدیره‌وه مامه‌ڵه‌ی له‌گه‌ل تێكست كردووه، كه‌چی خوێندنه‌وه‌یه‌كی ته‌واو جیاوازو سه‌رده‌می بۆ كردووه.\nده‌رھێنه‌ر كۆمه‌ڵێك كه‌ره‌سته‌ی بنه‌ڕه‌تی له‌به‌رده‌سته بۆ ئه‌وه‌ی له دروستكردنی جه‌سته‌ی نمایش به‌كاری ببات،\nئه‌مانه‌ش بریتین له سینۆگرافیا و نواندن و ته‌كنیك و ریتم، ئه‌مانه ده‌بنه بونیادی ئه‌و فۆرمه شانۆییه‌ی كه خه‌یاڵی ده‌كات له‌م تێكسته دروستیبكات، بۆ ئه‌مه‌ش ده‌رھێنه‌ر له‌نێو دوو رووبه‌ر كارده‌كات، رووبه‌ری یه‌كه‌م تواناو باڵاده‌ستی خۆی له بوارێكی تایبه‌تدا، بۆ نمونه ده‌رھێنه‌ر ھه‌یه زۆر داھێنه‌ره له دروستكردنی گوتاری دیده‌یی (به‌سه‌ڕی) نمایش و ھه‌میشه خاوه‌نی دیدگای جیاوازو ھزری داھێنه‌ره، بۆیه زیاتر بایه‌خ به سینۆگرافیاو ته‌كنیكه دیده‌ییه‌كان ده‌دات و قوڕسایی جه‌سته‌ی نمایشیان ده‌خاته سه‌ر، ده‌رھێنه‌ری تریش ھه‌یه شاره‌زایه له به‌كاربردنی ئه‌كته‌رو ده‌زانێت چۆن ووزه‌ی كه‌شفنه‌كراوی ئه‌كته‌ر كارا ده‌كات و ھه‌وڵده‌دات پانتایی زیاتر به ئاماده‌یی ئه‌كته‌رو گوتاری نواندن ببه‌خشێت.\nرووبه‌ری دووه‌م په‌ی بردنی ده‌رھێنه‌ره به تێكست و بونیادی درامی تێكست، بزانێت كام ته‌كنیك گونجاوه بۆ دروستكردنی و كام كه‌ره‌سته‌ی نمایش كاریگه‌رتره له گه‌یاندن و داڕشتنه‌وه‌ی جیھانبینی ئه‌م تێكسته، ئایا خاڵی به‌ھێز له دروستكردنی جه‌سته‌ی ئه‌م تێكسته له تواناو ئه‌فراندنی ئه‌كته‌ر سه‌رچاوه ده‌گرێت، یا ته‌كنیك و سینۆگرافیا و فۆرمی گێڕانه‌وه زیاتر ده‌توانن جه‌سته‌یه‌كی داھێنه‌رانه به‌م تێكسته ببه‌خشن،\nبۆ نمونه له تێكستێكی چێخه‌ف رووبه‌ری نواندن كاریگه‌ری زۆرتری ھه‌یه له دروستكردنی جه‌سته‌ی نمایش به‌ھۆی ئه‌و باره سایكۆلۆژییه‌ی كه كاره‌كته‌ر ھه‌ڵیگرتووه‌و ئه‌كته‌ر ده‌توانێت زیاتر ئه‌و حاڵه‌ته سایكۆلۆژییه ناوه‌كیانه بگه‌یه‌نێت، به پێچه‌وانه‌ی ئه‌وه له تێكستێكی برێخت ته‌كنیك و سینۆگرافیاو فۆرمی گێڕانه‌وه‌ی حیكایه‌ت كاریگه‌رتره‌و ئه‌كته‌ر ئه‌و پانتاییه گه‌وره‌یه‌ی به‌رناكه‌وێت.\nسدیق عه‌زیز له‌م نمایشه زۆر به ووردی كاری له‌سه‌ر ئه‌مه كردووه‌و به‌نێو تێكسته‌كه شۆڕبۆته‌وه‌و ده‌رگای چوونه ناوه‌وه‌و ئه‌و كه‌ره‌سته كاریگه‌ره‌ی كه‌شف كردووه كه ده‌توانێت له بینای جه‌سته‌ی ئه‌م نمایشه به‌كاری ببات، ده‌رھێنه‌ر له‌م نمایشه ئه‌گه‌رچی ھه‌ندێ ده‌سكاری له رێزبه‌ندی ھه‌ندێ دیمه‌ن كردووه‌و ھه‌وڵیداوه پانتایی ھه‌ندێ كاره‌كته‌ر له‌ڕووی ئاماده‌یی درامییه‌وه ده‌سكاری بكات و قوڕسایی زیاتریان پێبدات، ئه‌مه‌ش ته‌نھا به ده‌سكاریكردنی ریزبه‌ندی دیمه‌ن و به‌ركه‌وتنی له‌گه‌ل بینه‌ر،\nبۆ نمونه كاره‌كته‌ری (بێرتا_دییه عه‌لی) له نمایشه‌كه‌ی سدیق ئاماده‌یی زیاتری ھه‌یه له‌نێو رووداوه‌كان و جه‌سته‌ی نمایش، وه‌ك ئه‌وه‌ی له تێكسته‌كه ھاتووه، بایه‌خدانی سدیقیش به‌م كاره‌كته‌ره به‌ھانه‌ی خۆی ھه‌یه، چونكه راسته بێرتا وه‌ك كاره‌كته‌ر ناتوانێت رووداو دروستبكات و كاریگه‌ری ھه‌بێت له یه‌كلاكردنه‌وه‌ی ململانێی نێوان دایك و باوكدا، به‌ڵام ئه‌م كاره‌كته‌ره ھه‌وێنی به‌یه‌كگه‌یشتنی ئه‌رێنییانه‌ی دایك و باوكه، واته دایك و باوك به ھه‌موو جیاوازییه‌كانیان، ده‌توانن له كاره‌كته‌ری بێرتا جۆرێك له ھاوبه‌شی بدۆزنه‌وه‌و ببێته ھه‌وێنی گرێدانه‌وه‌ی ئه‌م دوو كاره‌كته‌ره‌و ئه‌م دوو جه‌مسه‌ره، كه‌واته بێرتا كاره‌كته‌رێكی گرنگه‌و ھێلێكی جیاوازی نمایشه كه له‌یه‌كاتتدا به ھه‌ردوو جه‌مسه‌ره دژه‌كه ته‌بایه، ده‌رھێنه‌ریش ھه‌وڵیداوه بایه‌خی درامی و ھزری ئه‌م كاره‌كته‌ره زیاتر سه‌رده‌سته بكات.\nلایه‌نێكی تری كاری ده‌رھێنه‌ر له‌م نمایشه، مامه‌ڵه‌كردنیه‌تی له‌گه‌ل دیكۆر و سینۆگرافیا وه‌ك ره‌گه‌زی درامی كاراو به‌رفراوانكردنی جیھانبینی ھزری و جوانكاری نمایش، ده‌رھێنه‌ر له‌م نمایشه دیكۆرو سینۆگرافیا ناكاته كه‌ره‌سته‌ی دیاریكردنی ژینگه‌و شوێن و كات، یا ببێته فاكته‌رێك له ده‌سنیشانكردنی بونیادی كۆمه‌ڵایه‌تی و كوڵتووری كاره‌كته‌رو ره‌ھه‌نده درامییه‌كانی كاره‌كته‌ر روونبكاته‌وه، سینۆگرافیاو دیكۆڕ له‌م نمایشه به وه‌زیفه‌ی تره‌وه كاریان له‌سه‌ر كراوه، كه ھه‌ندێكی ته‌واو پێچه‌وانه‌ی تێگه‌یشتنه واقیعیی و سروشتییه‌كانه،\nده‌رھێنه‌ر له‌م نمایشه ھه‌وڵیداوه له رێگه‌ی سینۆگرافیاو دیكۆڕه‌وه، فه‌لسه‌فه‌ی ناشوێن و ناكات، بخاته جێگه‌ی شوێن و كاته‌وه، ئه‌م نمایشه راسته وه‌كو جه‌سته و ناو و كوڵتوور، فۆرمه ئه‌وروپاییه‌كه‌ی پاراستووه، به‌ڵام وه‌ك فه‌زاو زه‌مه‌ن و شوێن، ده‌چێته رووبه‌ری ناشوێن و (نا_كاته‌وه)و ده‌بێته نمایشێكی جیھانی كه ده‌كرێت ھه‌موو كۆمه‌ڵگایه‌ك خۆی تیادا بدۆزێته‌وه،\nكاپتن سیمبوڵی پیاوێكه كه پێیوایه ژن تاكه وه‌زیفه‌ی راگرتنی حیساباتی ماڵ و به‌رھه‌مھێنانی منداڵه، ئێستا وه‌رن سه‌یری كۆمه‌ڵگه‌ی خۆمان بكه‌ن بزانن ئه‌م جۆره پیاوانه چه‌ند رێژه‌یه‌كی گه‌وره له بونیادی كۆمه‌ڵایه‌تی كۆمه‌ڵگای ئێمه دروستده‌كه‌ن،\nلاورا ژنێكه ده‌توانێت به ئاسانی گومانی باوكایه‌تی بخاته نێو ھزری كاپتنه‌وه، با جارێكی تریش سه‌یری كۆمه‌ڵگه‌ی خۆمان بكه‌ین، بزانین چه‌ند زۆرن ئه‌و ژنانه‌ی كه به‌شێوه‌یه‌كی مه‌به‌ستدارو نامه‌به‌ست وا ده‌كه‌ن پیاوه‌كانیان گومانیان لێ بكه‌ن، به پێچه‌وانه‌وه‌ش (ئه‌مه له‌ڕووی لێكدانه‌وه كۆمه‌ڵایه‌تییه‌كه، بێگومان له ره‌ھه‌نده سیاسی و كوڵتوورییه‌كان، به‌ركه‌وتنی زیاتر ھه‌یه(\nخاڵی دووه‌م ته‌كنیكی به‌كابردنی روناكییه، به‌داخه‌وه‌م ئێستا زۆرێك له شانۆكانی ئێمه روناكی وه‌ك كه‌ره‌سته‌یه‌كی درامی به‌شدار له دروستكردنی ئاماژه‌و لێكدانه‌وه‌ی نمایش، به‌شێوه‌یه‌كی دروست به‌كارنابه‌ن،\nبۆ نمونه روناكی بازنه‌یی (بوقعه) له كاتێكدا له‌سه‌ر ته‌خته به‌كار دێت كه دوو رووداوت ھه‌بێت له ھه‌مانكاتتدا و له‌دوو شوێنی جیاواز یا دوو جیھانی جیاوازی واقیعی و ناواقیعییه‌وه (سایكۆلۆژی و میتۆلۆژی) رووبده‌ن، به‌ڵام لای ئێمه ھه‌میشه روناكی بازنه‌یی به‌و شێوه‌یه به‌كار نایه‌ت و ده‌بینین له یه‌ك شوێن و له‌یه‌ككاتتدا له‌نێو یه‌ك رووبه‌ردا به روناكی بازنه‌یی كارده‌كرێت، بێ ئه‌وه‌ی ھیچ جۆره جیاكارییه‌كی واقیعی و ناواقیعی ئه‌و دوو شوێن و فه‌زایه جیابكاته‌وه كه به‌شێوه‌ی بازنه‌یی روناكده‌كرێنه‌وه، دواتریش ده‌بینین ئه‌م دوو جیھانه ئاوێته‌ی یه‌كتر ده‌كرێنه‌وه، له كاتێكدا ھیچ به‌ھانه‌یه‌كیش بۆ ئه‌و ئاوێته‌كردنه نابینرێت، ئه‌مه له چه‌ند دیمه‌نێكی ئه‌و نمایشه ده‌بینرا، ره‌نگه دیسان ده‌رھێنه‌ر ناچار بێت ئه‌و روناكییه بازنه‌ییه له‌به‌ر نه‌بوونی سه‌رچاوه‌ی تری روناكی به‌كارببات، به‌ڵام له‌ڕووی درامییه‌وه ئه‌م كه‌لێنه دروست ده‌كات.\nله‌م نمایشه كۆمه‌ڵێك ئه‌كته‌ر به ئه‌زموونی جیاوازه‌وه ده‌بینرێن و ھه‌ریه‌كه‌یان ھه‌وڵی زۆی داوه كه ببێته به‌شێكی كاراو ته‌ریب به ریتمی نمایش و فۆرمی واقیعی كاره‌كته‌ر كه فۆرمێكی ته‌ریبه به سروشت و ژیان، ژه‌نه‌ڕالێ شانۆی كوردی و پاڵه‌وانی نمایش (شه‌ماڵی عه‌به‌ڕه‌ش_كاپتن) له‌م نمایشه رۆڵی كاره‌كته‌ری سه‌نته‌ری به‌ركه‌وتووه‌و به‌جۆرێك ریتمی نمایش و ریتمی ئه‌دای كاره‌كته‌رو فۆرمی ئه‌دای كاره‌كته‌ره‌كانی تریش به‌ستراوه‌ته‌وه به ھارمۆنیه‌تی ئه‌دای شه‌ماڵی عه‌به‌ڕه‌شه‌وه، ئه‌مه‌ش له‌دوو رووبه‌ره‌وه سه‌رچاوه‌ی گرتووه،\nرووبه‌ری یه‌كه‌م ئه‌وه‌یه خودی كاره‌كته‌ری كاپتن له‌م تێكسته كاره‌كته‌رێكی بنه‌ڕه‌تی و دروستكه‌ری رووداو و داڕیژه‌ری ریتمی درامییه، زۆرینه‌ی كاره‌كته‌ره‌كانی تر به‌شێوه‌یه‌كی راسته‌وخۆو ناڕاسته‌وخۆ به‌م كاره‌كته‌ره گرێدراون، ئه‌مه‌ش ده‌ره‌نجامی ئه‌وه‌یه ئه‌م تێكسته له داڕشتنیدا تایبه‌تمه‌ندی خۆی ھه‌یه‌و له ھه‌ندێ تێكستی تری واقیعی ناچێت،\nگرنگترین تایبه‌تمه‌ندی ئه‌م تێكسته‌ش (یه‌كانه‌یی رووداوه)، واته ئه‌م تێكسته له‌سه‌ر یه‌ك چیرۆك و یه‌ك ھێلی درامی بونیاتنراوه‌و نوسه‌ر پێویستی به ھێلی درامی جیاوازو چیرۆكی لابه‌لا نه‌بووه تا ھێلی گشتی تێكسته‌كه‌ی تیایدا دابڕێژێت، ئه‌م چیرۆكه‌ش چیرۆكی كاره‌كته‌ری كاپتن و ئه‌و جه‌نگه ئه‌زه‌لییه‌یه كه له‌پێناو بێرتا ئه‌نجامیده‌دات، ئه‌م ململانێیه‌شم به جه‌نگ ناوبرد چونكه ھه‌میشه سترندبێرگ باوه‌ڕی به جه‌نگه‌كانی ژیان ھه‌بووه‌و پێیوابووه ژیان جه‌نگێكی به‌رده‌وامه.\nخاڵێكی تری گرنگ له ئه‌داكردنی ژه‌نه‌ڕاڵ شه‌ماڵی عه‌به‌ڕه‌شدا، ئه‌وه‌یه كه توانای قه‌ناعه‌تھێنانی به بینه‌ر زۆر به‌زره، بینه‌ر ناتوانێت بڕوا نه‌كات به ره‌فتارو ئیحساس و ھه‌ڵچوون و كارو كاردانه‌وه‌كانی كاپتن، ئه‌مه‌ش سه‌رچاوه‌كه‌ی ئه‌وه‌یه كه پێشتر ژه‌نه‌ڕاڵ توانیویه‌تی قه‌ناعه‌ت لای خۆی و له‌نێو بیركردنه‌وه‌ی خۆی دروستبكات،\nئه‌كته‌ر ئه‌گه‌ر له‌ناوه‌وه قه‌ناعه‌تی دروست نه‌كرد به كاره‌كته‌رو رووداو و ھه‌موو ئه‌و كاره‌كته‌رانه‌ی كه پێیان ده‌وره دراوه ھه‌رگیز ناتوانێت ئه‌و قه‌ناعه‌ته به‌منی بینه‌ر بگه‌یه‌نێت، ئه‌م حاڵه‌ته‌ش پێویستی به ئاگاییه‌كی زۆر و خوێندنه‌وه‌ی به‌رده‌وام و عه‌شق ھه‌یه،\nده‌بێ ئه‌كته‌ر به‌عه‌شقه‌وه نواندن بكات،\nبه عه‌شقه‌وه سه‌یری شانۆ بكات،\nبه عه‌شقه‌وه خۆی ئاماده و مه‌شق بكات،\nبه عه‌شقه‌وه تیاییدا بژێیت و بتوێته‌وه،\nبه پیرۆزییه‌وه له‌و بینه‌ره بڕوانێت كه ھاتووه بۆ ماوه‌یه‌كی درێژ به‌دیارییه‌وه دابنیشێت،\nئه‌مه‌ش ته‌نھا په‌یوه‌ست نییه به خودی ئه‌كته‌ره‌وه، به‌ڵكو ده‌بێ ته‌واوی ژینگه‌ی ئه‌و كاره به‌و عه‌شق و پیرۆزییه‌وه په‌رژین كرابێت تا بتوانرێت ئه‌و عه‌شقه لای ئه‌كته‌ر حاڵه‌تێكی ده‌رھاویشته نه‌بێت.\nباڵابوون و داھێنانی ئه‌م نمایشه له رووبه‌ری نواندنه‌وه ته‌نھا په‌یوه‌ست نییه به ژه‌نه‌ڕاڵ شه‌ماڵی عه‌به‌ڕه‌ش و كاره‌كته‌ری كاپتن، راسته ژه‌نه‌ڕاڵ وه‌ك كاریزما و سه‌نته‌ر رووبه‌رێكی گه‌وره‌ی به‌ركه‌وتووه، به‌ڵام داھێنان و ئه‌فراندنی ژه‌نه‌ڕاڵ ده‌ره‌نجامی ئه‌و كردراه ھاوبه‌شه‌یه كه ھه‌موو ئه‌كته‌رانی ئه‌م نمایشه له دروستكردنی به‌شداربوون و رۆڵی كارایان تیادا بینی،\nده‌ركه‌وتنی ژه‌نه‌ڕاڵ له‌م فۆرمه ئیبداعییه ده‌ره‌نجامی ئه‌و زه‌مینه‌سازییه بوو كه له‌لایه‌ن ده‌رھێنه‌رو دواتر ئه‌كته‌ره ھاوڕێیه‌كانی داھێنرابوو، له ھه‌مووشی گرنگتر له‌م نمایشه رۆحێكی مه‌زنی ته‌بابوون و خۆشه‌ویستی ده‌بینراو ھیچ جۆره ئیره‌یی و به‌ركه‌وتنێك بوونی نه‌بوو له‌نێوان ئه‌كته‌ره‌كان بۆ ئه‌وه‌ی پانتایی زیاتری سه‌رنج و ئاماژه‌دانیان به‌ركه‌وێت، ئه‌م رۆحه به‌رزه وایكرد كه ئه‌م نمایشه به‌و شێوه به‌رزو ئه‌كادیمییه بێته به‌رھه‌م، بۆیه لێره‌دا پێمخۆشه جارێكی تر بۆ ئه‌و ئه‌كته‌ره جوان و داھێنه‌رانه بگه‌ڕێمه‌وه كه تێگه‌یشتن و ئیلیتیزام و خاكه‌ڕاییان، وێنه‌یه‌كی ناوازه‌ی به‌م نمایشه به‌خشی.\nخه‌رمان ھیرانی_لاورا له‌م نمایشه رۆلێكی میحوره‌ی و گرنگی ھه‌یه‌و بوونی خه‌رمان وه‌ك ئه‌كته‌رێكی به ئه‌زموون و به ئیدراك له‌م شانۆییه كاریگه‌ری گه‌وره‌ی به‌سه‌ر فۆرم و ریتم و شێوه‌ی نمایشه‌وه ھه‌بوو، یه‌كێك له دیارترین خه‌سڵه‌ته‌كانی ئه‌دای خه‌رمان له‌م شانۆییه متمانه‌و قه‌ناعه‌ت و تێگه‌یشتنی كاره‌كته‌ر بوو، زۆر گرنگه ئه‌كته‌ر متمانه‌ی ته‌واوی ھه‌بێت به تواناكانی و دڵه‌ڕاوكێی ئه‌وه‌ی نه‌بێت ئاخۆ ئه‌م فۆرمه نواندنه‌ی به‌و شێوه‌یه‌ی كه ده‌یخوازێت به بینه‌ر ده‌گات ؟،\nھه‌ركاتێ ئه‌كته‌ر له ئاماده‌یی خۆی و جوله‌و دیالۆگ و ھه‌ناسه‌و تۆنی ده‌نگی دڵنیابوو، متمانه‌ی ھه‌بوو كه ده‌توانێت فۆرمی ده‌ره‌وه‌و ناوه‌وه‌ی ئه‌م كاره‌كته‌ره به ئاسانی و به‌شێوه‌یه‌كی په‌سه‌ند بگه‌یه‌نێت، ده‌توانێت به‌باشترین فۆرم ئه‌دای كاره‌كته‌ره‌كه‌ی بكات، بۆ ئه‌مه‌ش ده‌بێ ئه‌كته‌ر تواناكانی خۆی به‌كه‌م نه‌گرێت و ترسی له پانتایی و رووبه‌ری كاره‌كته‌ره‌كه نه‌بێت، بێگومان ئه‌م متمانه‌یه له بۆشاییه‌وه دروستنابێت، ده‌ره‌نجامی كۆمه‌ڵێ كرداری گرنگه وه‌ك ئه‌زموون و خوێندنه‌وه‌و به‌دواگه‌ڕان و ھه‌ڵكۆڵین و چاودێریكردنی فۆرمی كاره‌كته‌ر له‌نێو كایه راسته‌قینه‌كانی ژیان و دیالۆگی به‌رده‌وام له‌گه‌ل ده‌رھێنه‌رو دراماتۆرگ و ستافی نمایش و ئه‌كته‌ره‌كانی ھاوڕێی، خه‌رمان له‌م نمایشه ئه‌وه‌نده به‌دڵنیایی و متمانه‌وه ئه‌دای ده‌كرد، ھه‌ستمان به‌و تێگه‌یشتنه قوڵه‌ی ده‌كرد بۆ كاره‌كته‌رو ته‌واوی ره‌ھه‌نده درامی و سایكۆلۆژییه‌كانی شانۆییه‌كه‌و نه‌خشه‌ی داڕشتنه‌وه‌ی رووداو و رووبه‌ری ھه‌ر كاره‌كته‌رێك له‌نێو ئه‌و ھاوكێشه شانۆییه، ئه‌مه‌ش ھۆكاری ئه‌وه‌بوو كه خه‌رمان له ئه‌داكردنی دیالۆگدا ھیچ جۆره ته‌ته‌له‌و دڵه‌ڕاوكێیه‌كی پێوه دیار نه‌بێت، له‌مه‌ش زیاتر به‌ركه‌وتنی خه‌رمان له‌گه‌ل ئه‌كته‌ره‌كانی تر ئه‌وه‌نده به‌ركه‌وتنێكی ئاسان و عه‌فه‌وی و ھاوسه‌نگ بوو، كه وایكردبوو ئه‌دای خه‌رمان له‌زۆرینه‌ی نمایشه‌كه وه‌ك سه‌نته‌رێكی گرنگی كۆكردنه‌وه‌ی ئه‌كته‌ره‌كانی تر ده‌ربكه‌وێت و ھه‌میشه بوونی له ھه‌ر دیمه‌نێكدا، فاكته‌رێكی بنه‌ڕه‌تی بوو بۆ راگرتنی ریتمی ئه‌داو ھاوسه‌نگبوونی نواندن.\n🔹“باوك” له‌چه‌ند پانتاییه‌كی تردا\nمطلب قبلیساتێک بەدەم چاوەڕوانی گۆدۆوە-حەمەسوار عەزیز\nمطلب بعدی🔹شانۆنامه 📋📕 ماکبێس


کاتێک رۆژنامەوان گیانبازیی بە ژیانی خۆیەوە دەکا؟!\nئێمە هەر هەموومان باش ئەو راستیە دەزانین، لە پێناو ئەوەی ئەم کاروانە بگات بە وێستگەیەک بۆ ئەوەی دڵی شەهیدانی قەڵەم تێیدا ئارام بگرێت و ئاسوودە ببن بەوەی کە خوێنی ئەوان بەهەدەر نەڕۆیشتووە، قووربانی زیاترو زیاتری لێمان دەوێت، قووربانی لە پێناو ئەوەی جارێکی تر ئەو تراژیدیا ترسناکە خۆی دووبارەو دە بارە نەکاتەوەو هیچ کەسێک جورئەتی ئەوە نەکات وەڵامی ووشە بە گوولەو تیرۆرکردن بداتەوە، قووربانی لە پێناوی ئەوەی کاری رۆژنامەگەریی لە لایەن دەسەڵاتداران و حکومەتی هەرێمی کوردستانەوە بێ ئەرزش نەبینرێت، بەڵکو لەشوێن ئەوەی بیر لە شکاندنی قەڵەم و کپکردن و کڕینیان بکەنەوە، بەدوادا چوون بۆ بابەتەکانیان بکرێت، قووربانی لە پێناوی ئەوەی یاسا سەروەر بێت و کەس لەسەرووی یاساوە نەبینرێت، قووربانی لەپێناو سەربەخۆیی دادگاو دادوەردا، قووربانی لە پێناو بەرجەستەکردنی دادپەروەری کۆمەڵایەتیدا!\nبە یەقینەوە رۆژنامەوان نایەوێت ببێت بە پاڵەوان تا لەبەردەم خەڵکی هەژارو دەسەڵاتداراندا هێزی ماسوولکەکانی نمایش بکات، بەڵکو دڵسۆزی بۆ پیشەکەی ئەوەی لێدەخوازێت بە ئەرکی سەرشانی خۆی هەڵبستێت، ئەی ئەگەر کاری رۆژنامەوان ئەوە نەبێت کە گەندەڵی بەرپرسە حزبی و حکومیەکان ئاشکرا بکات، خۆ نابێت تەنها خەریکی نووسینی پەخشان و داڕشتن و ریزکردنی ووشە ببێت؟!\nحکومەتی هەرێمی کوردستان و حزبە باڵا دەستەکان دەبێت باش لەوە تێ بگەن؛ ئەوەی روو دەدات، دەرەنجامی ئەو فەزا پڕو کارتێکراوەیە لە فەوزا کە دەسەڵاتێکی بێ رەهایان بەخشیوە بەو پاڵەوانانەی وا لە زوبانی هەڕەشەو کووشتن و تۆقاندن زیاتر هیچ شتێکی تر نازانن و بێ گوێدانە گۆڕانکاریەکان هەر وەکو سەردەمی شاخ مامەڵە لە گەڵ هەموو شتێکدا دەکەن و خوازیارن خاوەن قەڵەمەکانیش وەکو ماستاو چیەکانی بەردەستیان هەر خەریکی ستایشکردنیان ببێت، ئەوانەی وا میللەت بە مێگەل دەزانن و سەرەڕای پاشۆڵ پیسیان دەیانەوێت وەکو ئایەتێک لە قورئان تەماشا بکرێن؟!\nبمانەوێت یان نا، پەنجە بردن بۆ رووخاندنی ئەو دیوارەی وا بۆ رۆژنامەوانیان درووستکردووە، جگە لە هەڕەشەو چاو سوورکردنەوەو دوا جاریش تیرۆرکردن ناکرێت چاوەنواڕی شتێکی دیکەی لێ بکەین، ئەویش لەبەر ئەوەی لەدوای ئاشکرا کردنی گەندەڵی هەر گەندەڵ کارێک، هیچ دام و دەزگایەک بە دەسەڵاتی دادوەریشەوە ناتوانێت لێپێچینەوە لە شتێکی لەو جۆرە بکات، بۆیە بە مەرگی رۆژنامەنووسان کۆتایی پێدێت!\nهەڵبەتە هەر هەموومان ئەوە دەزانین کە دەبێت لە نووسینەکانماندا تەنها ئاماژە بە بوونی گەندەڵی بکەین لە هەرێمی کوردستاندا، لێ پەنجە بردن بۆ ئاشکرا کردنی رووی راستەقینەی هەر گەندەڵکارێک، جگە لە گیانبازی و موجازەفە بە ژیانی خودی خۆمانەوە، چاوەنواڕی هیچ شتێکی باشی لێ ناکرێت، بێ گومان ئەوە تەنها مرۆڤە ئازاکانن دەتوانن تابۆکان بشکێنن و لە پانتاییەکدا ئیش بکەن، کە ئەهریمەنەکان لە بۆسەدان بۆیان و بە جۆرەها شێوە رووبەڕوویان دەبنەوە، ئەوە مرۆڤە رچە شکێنەکان، لە هەر بوارێکدا کار بکەن و لەهەر شوێنێکدا ببن، مرۆڤگەلێکی ئازان، چونکە ئەوان لەپێناوی بەرژەوەندیی گشتیدا ئامادەن بە گیانی خۆیان قووربانی بدەن، ئەو مرۆڤە ئازایانە لەهەر شوێنێکی دونیادا ببن، پاڵپشتی و هاوکاری دەکرێن و وەکو سیمبۆڵێک تەماشا دەکرێن، بەداخەوە لەم وڵاتەی ئێمەدا لەنێو ماڵی خۆیاندا تیرۆر دەکرێن؟!\nکاوە گەرمیانی نە دوا شەهیدی ئەم کاروانە دەبێ و نەش ئەوانەی وا هەر هەموو ژیانیان سەرقاڵی پاراستنی بەرژەوەندیەکانی خۆیان بوونەو هەرگیز لە کووشتنی مرۆڤ سڵیان نەکردووەتەوەو بە ئارەزووی خۆیان هەر چییان ویستبێت ئەنجامیان داوە، وانە لە تیرۆرکردنی کاوەی شەهیدەوە وەردەگرن، بە پێچەوانەوە بێدەنگی کۆمەڵگە دەرگەیان بۆ دەخاتە سەر پشت بۆ ئەوەی لەوە زیاتر رووبەڕووی ئەو خاوەن قەڵەمانە ببنەوە وا ئامادەن گیانبازی بە ژیانی خۆیانەوە بکەن و بە تراژیدیا ترین شێوە بە مەرگ ئاشنایان بکەن؟!


کۆریای باشوور یارمەتیی ئاوارەکانی دانیشتووی هەرێمی کوردستان دەدات - SAHAR KURDISH (Sorani)\nکانونی دوھەم 21, 2020 09:05 Asia/Tehran\nوەزیری ناوخۆی هەرێمی کوردستان ڕایگەیاند کە کۆریای باشوور لە گرێبەستێکدا بڕی ٣٠٠ هەزار دۆلار یارمەتیی ئاوارەکانی دانیشتووی هەرێم دەدات.\nبە پێی ڕاپۆرتی کوردپرێس؛ ڕێبەر ئەحمەد" بە بڵاو کردنەوەی بابەتێک لە تویتەردا ڕایگەیاند کە لەگەڵ "چوی کوانگ جین" سەرکۆنسولی کۆریای باشوور لە هەولێر پرۆتۆکۆلی هاوکاری بۆ یارمەتیدانی ئاوارەکانی دانشتووی هەرێمی کوردستانی واژۆ کردووە.\nوەزیری ناوخۆی هەرێمی کوردستان ئاماژەی کردە ئەوەی کە بە پێی ئەو پرۆتۆکۆلە، کۆریای باشوور یارمەتییەک بڕی ٣٠٠ هەزار دۆلار کە کەرەستەی پێویست و جل و بەرگی زستانی دەگرێتەوە تەرخان دەدات بە ئاوارەکانی دانیشتووی هەرێمی کوردستان.\nئێستاکە زیاتر لە یەک ملوێن و ١٠٠ هەزار ئاوارە لە سووریا و ناوچەکانی دیکەوە لە هەرێمی کوردستان نیشتەجێ کراون کە ٢٢٠ هەزار کەسیان کوردی ئاوارەی سووریایین.\nکاربەدەستانی هەرێم بەردەوام بە پێداگری لە سەر ئەوەی کە دابین کردنی خەرج و بەرجی ئەو ئاوارانە بۆ حکومەتی هەرێم زۆر قورسە، خوازیاری یارمەتی دران لە لایەن کۆمەڵگەی جیهانی و ڕێکخراوە نێودەوڵەتییەکانن بۆ دابین کردنی پێداویستییەکانی ئەو ئاوارانە.\nوشداری دانی گۆتریش لە بارەی جوڵەی جیھان بە ئاراستەیەکی ترسناک دا\nکاریگەریی ڕێکخراوەی سیخوڕیی ئیسرائیل لە سەر ڕەوتی ھەڵبژاردنەکانی ئەمریکا\nسەرۆکی ئاڵمانیا داوای چاکسازی لە ڕێکخراوەی نەتەوەکانی کرد\n12 خولەکێک لەمەوبەر\nڕۆحانی: ئەمڕۆ کاتی «نا» گوتنی خەڵکانی جیھان بە زۆربێژی و ملھوڕییە


ئادمیزاده‌وه هه‌بوو ئه‌وه تۆبه كردنه‌كه‌ى به چوار مه‌رج داده‌مزرێ.\nدووه‌م: له گوناح كردنه‌كه‌ى په‌شیمان بێ.\nسێیه‌م: بریار بدا كه ئیتر هه‌تا هه‌تایه نه‌ى كاته‌وه ونه‌چێته‌وه‌سه‌رى.\nچواره‌م:گه‌رده‌نى خۆى پێ ئازاد بكاو خاوه‌ن حه‌قه‌كه له خۆى رازى بكات.یا ئه‌گه‌ر ماڵ و شتى وا بوو بى داته‌وه و داوایى لێبوردنى لێ بكات. یا ئه‌گه‌ر حه‌دى بوختان و شتى وا بوو ده‌بێ خۆى بدات به ده‌سته‌وه بۆئه‌وه‌ى حه‌قى خۆى لێ بكاته‌وه. یا داواى لیبوردنى لێ بكا ت .یا ئه‌گه‌ر غه‌یـبه‌ت بوو گه‌ردنى خۆى پێ ئازاد بكات پێویسته ئاده میزاد له هه‌موو گوناحێك تۆبه بكات. بۆیه‌له هه‌موو گوناح و تاوانێك گه‌ڕانه‌وه و په‌شیمانى پێویسته..\nبه‌ڵگه‌و ده‌لیل له قوران وفه‌رمووده‌ى پێغه‌مبه‌ر(صلی الله علیه وسلم) گه‌لێك زۆرن ،كه‌یه‌ك له‌م به‌ڵگانه وه‌ك و خوداى گه‌وره له قورائانى پیرۆزدا ده‌فه‌رمووێت: (وَتُوبُوا إِلَى اللَّهِ جَمِیعًا أَیُّهَا الْمُؤْمِنُونَ لَعَلَّكُمْ تُفْلِحُونَ )(النور 31) (واتا: ئه‌ى ئیمانداران به‌ره‌و لاى خواو به‌ده‌ستهێنانى ڕزامه‌ندى ئه‌و بگه‌ڕ ێنه‌وه بۆ ئه‌وه‌ى ڕزگار و سه‌رفراز بن. )\nوه‌له‌ئایه‌تێكى تر خوداى گه‌وره ده‌فه‌رموو ێت:\n(اسْتَغْفِرُوا رَبَّكُمْ ثُمَّ تُوبُوا إِلَیْهِ )(هود3) واتا: داواى لێخۆشبوون له په‌روردگارتان بكه‌ن.له‌مه‌و دوا بگه‌رێـنه‌ووه بۆ لاى ئه‌و.\nوه‌له‌ئایه‌تێكى تر خودا گه‌وره ده‌فه‌رمووێت: (یَا أَیُّهَا الَّذِینَ آَمَنُوا تُوبُوا إِلَى اللَّهِ تَوْبَةً نَصُوحًا) (التحریم 8 ) واتا:ئه‌ى ئه‌و كه‌سانه‌ى باوه‌رتان هێناوه.ئێوه به ته‌وبه و په‌شیمانیه‌كى پوخت و دلسۆزانه‌وه ڕوو بكه‌نه‌وه خوا. وه هه‌روه‌ها پێغه‌مبه‌ر(صلی الله علیه وسلم) ( ئه‌فه‌رمووێت\nیةكةم:عن ابی هریرة(ڕه‌زای خوای لێبێت): سمعت رسول اللة(صلی الله علیه وسلم) یقول:(واللة انی لاستغفر اللة واتوب الیة فی الیوم اكثر من سبعین مرة): (رواة البخاری )\nواتا: به‌خوا من به‌ش به‌حاڵى خۆم ڕۆژى وا هه‌یه حه‌فتا جار زیاتر له خودا ده‌پارێمه‌وه‌و داواى لێخۆشبوونى لێ ده‌كه‌م.\nدووه‌م: پێغه‌مبه‌ر(صلی الله علیه وسلم) ئه‌فه‌رمووێت (التائب من الذنب كمن لا ذنب لة)\nواتا: ئه‌و كه‌سه‌ى ته‌وبه بكات له گوناحه‌كانى وه‌ك ئه‌و كه‌سه وایه گوناحى نه‌بووبیت.\nكه‌وا بوو برا و خوشكى موسڵمانم تا زووه تۆبه بكه بگه‌رێووه بۆ لاى ره‌حم و به‌زه‌ى خودا ى په‌روه‌ردگار وه‌خۆشت بپارێزه له خه‌شم و قینه‌ى خوداى گه وره ومیهره بان ،و ه بۆیه هه‌تا زووه بگه‌ڕێنه‌وه بۆ قورئا و سونه‌ته‌كانى پێغه‌مبه‌ر (صلی الله علیه وسلم) وه په‌رتووپه‌رته‌وازه مه‌بن ،له كۆتاى داله خوداى گه‌وره ئه‌پاڕێمه وه كه هیدایتى هه‌موو موسڵمانێك بدات..\n(واخر د عوانا الحمد لله رب العالمین)


🚼 ئادیا ناوی کوردی\n📅 کاتی تۆمارکردن Oct 19 2011 10:15AM\n... [ زۆرتر... 👁] ✖ ✖ ✖ 0 0 ✔ 68% ✍ هـ.ب. 19-10-2011 10:15:54\n🚼 زیوای ناوی کوردی\n📅 کاتی تۆمارکردن Oct 19 2011 10:16AM\n... [ زۆرتر... 👁] ✖ ✖ ✖ 0 0 ✔ 68% ✍ هـ.ب. 19-10-2011 10:16:38\n🚼 مۆنا ناوی کوردی


کوردێک وەک سەرۆکی ئەنجوومەنی جیهانیی قەڵەم هەڵبژێردرا | semakurd.net\nکوردێک وەک سەرۆکی ئەنجوومەنی جیهانیی قەڵەم هەڵبژێردرا\nوتار | گەڵاڕێزان 7, 2021 - 12:03پ.ن.\nئەنجوومەنی جیهانیی قەڵەم(PEN International) سەرۆکی نوێی خۆی هەڵبژارد و بۆ خولی ئەمجارە بورهان سۆنمەز، نووسەری کورد توانی بەسەر ڕکابەرەکانی خۆیدا سەەبکەوێت و وەک سەرۆکی ئەو ڕێکخراوە جیهانییە هەڵبژێردرا.\nبورهان سۆنمەز کە بە ڕەچەڵەک کوردی باکووری کوردستانە و بۆ ماوەی شەش ساڵ وەک سەرۆکی ئەنجوومەنی جیهانیی قەڵەم هەڵبژێراوە.\nبورهان سۆنمەز کە بە ڕەچەڵەک کوردی باکووری کوردستانە، بۆ ماوەی شەش ساڵ وەک سەرۆکی نوێی ئەنجوومەنی جیهانیی قەڵەم هەڵبژێراوە.\nبورهان سۆنمەز ساڵی 1965 لە باژێری هایمانا_ی سەر بە ئەنقەرە لەدایک بووە و دەرچووی بەشی یاسایە لە زانکۆی ئەنقەرە و ماوەی چەند ساڵە لە بەریتانیا دەژی.\nئەو نووسەرە کوردە لە بواری نووسیندا چەندین خەڵاتی لە ئاستی جیهاندا وەرگرتووە کە بەرچاوترینیان خەڵاتی واسلاو-ی لە ئەمریکا خەڵاتی ئەبرد_ی بەریتانیای وەرگرتووە و دوو خەڵاتیشی لە تورکیا لە بواری ئەدەبدا بەدەست هێناوە.\nنووسینەکانی زیاتر ڕۆمانن بەڵام بە زمانی تورکی کە ناوی چەند ڕۆمانێکی بریتین لە: باکوور، بێتاوان، ئیستەنبۆڵ و ناوەرۆکی ڕۆمانەکانی زیاتر لەبارەی توێژی هەژار و دەسکورتی کۆمەڵگەیە و ڕۆمانەکانی بۆ سەر 40 زمانی دنیا وەرگێڕدراون و هاوکات خۆشی لە بواری وەرگێڕاندا چالاکە و چەندین بەرهەمی لە ئینگلزییەوە کردووە بە تورکی.\nئەنجوومەنی جیهانیی قەڵەم، دامەزراوەیەکی ناسیاسی و ناحکوومییە و ڕێکەوتی شەشی ئۆکتۆبەرەی ساڵی 1921 لە لەندەن و لەلایەن کاترین ئەیمی داوسن سکات-وە دامەزراوە.\nئەندامانی نووسەرانن لە وڵاتانی جیاجیای جیهان و ئامانجی سەرەکییان بایەخدانە بە بەهاکانی ئازادی، سازان و پێکەوەهەڵکردن و ئاشتیی لە جیهاندا.\nبەشێک لە نووسەرانی ناوداری کورد لە هەندەران ئەندامی ئەنجوومەنی جیهانیی قەڵەمن و لقێکیش لە ئەنجوومەنی جیهانیی قەڵەم بەناوی پێن کورد هەیە.


موسڵ... له‌ماوه‌ی 12 رۆژ هه‌زار و 300 ته‌رم ده‌رهێنراون\n2018-05-31 [02:08 AM]\nئه‌مڕۆ پێنجشه‌ممه فه‌رمانده‌ی پرۆسه‌كانی نه‌ینه‌وا داوای له فه‌رمانگه‌ی ته‌ندروستی پارێزگا كرد، بۆ هه‌ڵگرتنه‌وه‌ی ته‌رمه‌كانی ژێر داروپه‌ردووی باڵه‌خانه رووخاوه‌كانی به‌ری راستی شاری موسڵ، هاوكاری پێشكه‌ش به تیمه‌كانی فریاگوزاری بكه‌ن، وتیشی، تاكو ئێستا 1300 ته‌رم هه‌ڵگیراوه‌ته‌وه.\nجێگری فه‌رمانده‌ی پرۆسه‌كانی نه‌ینه‌وا عه‌میدی روكن جاسم محه‌ممه‌د رایگه‌یاند، پرۆسه‌ی هه‌ڵگرتنه‌وه‌ی ته‌رمه‌كان له ناوچه‌ی موسڵی كۆن ماوه‌ی 12 رۆژه به‌رده‌وامه، وتیشی، تاكو ئێستا 1300 ته‌رم هه‌ڵگیراوه‌ته‌وه.\nوتیشی، تیمه‌كانی به‌رگری شارستانی پێویستیان به پاكژكه‌ره‌وه و لولپێچ و پێداویستی پزیشكی دیكه هه‌یه كه پارێزگاری له پیسبوون ده‌كات و پارێزگاری له ته‌ندروستی تیمه‌كانی به‌رگری ده‌كات.\nئه‌وه‌شی روون كرده‌وه، به‌رگری شارستانی پێویستی به هاوكاری فه‌رمانگه‌ی ته‌ندروستی هه‌یه بۆ ئه‌وه‌ی پێداویستییه‌كانیان بۆ دابین بكات، سه‌ره‌ڕای ئه‌وه‌ی هه‌ڵگرتنه‌وه‌ی ته‌رمه‌كان پێویستی به كیسی تایبه‌ت هه‌یه كه ئه‌وه‌ش لای فه‌رمانگه‌ی به‌رگری شارستانی نییه.\nئەم هەواڵە 10738جار خوێندراوەتەوە


Wednesday, 05.06.2020, 10:06\nئەمڕۆ دوای تێپەڕبوونی زێتر لە نیو سەدە بەسەر تەواوبوونی جەنگی جیهانی دووەم، سەنگی هێز لە هاوکێشەکاندا گۆڕانی بەسەردا هاتوە. لە گۆڕەپانی سیاسەتی نێودەوڵەتیدا ڕوسیا و ئەمریکا تەنیا دوو هێز نین، کە بتوانن دەسەڵاتی سیاسی بەگوێرەی بەرژەوەندییەکانیان دابەش بکەن، پارێزگاری لە مانەوەی هەژموونی خۆیان بکەن لەو وڵاتانەی کە کۆکبوون دەربارەی کە بەرژەوەندیی و دەسەڵات دابەش بکەن.\nدورگەو ئوقیانووسەکانی گۆی زەوی وەک بۆشایی ئاسمان بوونەتە جێگە ململانێی زلهێزەکان و سەرمایەدارانی دنیای سەر بە دەسەڵاتدارانی سیاسی وڵاتان. زۆربەی خەڵکی دورگەکان لەبەر هەژاری هێشتا وەک قۆناغی کۆمەڵە سەرەتاییەکانی مڕۆڤایەتی گوزەران دەکەن، بەڵام هەستیان پەیوەستە بەو شوێنەی کە تێیدا دەژین و لێ هاتوونەتە سەر دنیا و ڕۆحی بەرەنگاریان تێیدا هەیە بۆ ئەوەی خۆیان بە خاوەنی یەکەمی ئەو ناوچانە هەژمار بکەن، بەڵام لەبەر هەژاری و نەبوونی و بوونیان لەنێوەڕاستی ئۆقیانووسەکان کاردانەوەی هەبووە لە دابڕانیان لە دنیا. لەبەرئەوە ناتوانن بەرەنگاری ئەو هێزانە ببنەوە کە خاوەن سوپا و ئابووریی زەبەلاحن لە دنیا و واقیعی ئەمڕۆی قۆناغی مرۆڤایەتیدا..\nزۆربەی دورگەکانی نێو زەریاکانی وەک زەریای هێمن و ئەتڵەنتیک لەلایەن زلهێزێکی جیهانیەوە داگیرکراوەن وەک " کۆلۆدۆنیا"، کە ئێستاش لەژێر دەسەڵاتی فرەنسایە. بەڵام هەندێک دورگە هەن بچووکن کە زلهێزەکان بەرژەوەندیی خۆیانیان تێیدا نەدیوەو بۆی نەچوون، بەڵام گۆڕانی بارودۆخی ئابووریی و سیاسیی دنیا دەبێتە هۆیەکی گرنگ کە ئەو دورگانە لە ئایندەدا کێشەی زۆر لەنێوان زلهێزەکانی دنیادا دروست بکەن.\nهەژموونی چین لە دوورگەکانی نێو زەریاکاندا. زەریای هیمن و ئەتڵەنتیک\nچین جەنگێکی سەردەمییانە دەکات، بە سوپا هەڵناکۆتێتە سەر هیچ وڵاتێک نەتەوەیەک بۆ داگیرکردنی خاکیان، بەڵام جەنگێکی ئابووریی پتەو دەکات، ئەوەی جاران دەبوایە بە بەکارهێنانی سوپا وڵاتان داگیر بکات، هەنووکە چین بە پارە ئەو خاکانە دەکڕێت، سوودمەند دەبێت لە سیاسەتی وڵاتان و بە ناوی پڕۆژەی ئاوەدانکردنەوە و گرێبەستە ئابوورییەکان ئەرز و خاک و ئاو و گشت دورگەکانی سەر گۆی زەمین کۆنتڕۆڵ دەکات.\nچین سوپاکەی بە گیانی نیشتمانی و نەتەوەیی پەروەردە دەکات، لەو دیدەوە هەوڵدەدات ئەو سوپایە بڕوای بەوە هەبێت کە ئەو ستراتیژیەتەی کە چین دایڕشتووە بۆ فرەوان کردنی بەرژەوەندیی و دەسەڵاتەکانی لە دەریای چینی باشوور بە داوایەکی ڕەوای ببینێت و ئامادە بێت پارێزگاری لێ بکات لە کاتێکدا ئەگەر زلهێزێکی جیهانی هەوڵی سنووردارکردنی خەونەکانیان بدات لە زەریاکاندا. ئەو جۆرە بیرۆکەیە لە داهاتوودا پێشبینی ئەوەی لێ دەکرێت کە گرژیەکانی نێوان چین و ئەمریکا توندتر بکات، بەتایبەتی لەسەر دورگەی میکرۆنەزیا کە ناوچەیەکی ستراتیژی جوگرافیە و دەکەوێتە باشووری زەریای هێمن، لە ڕووی ئابوورییەوە زۆر لاوازە و خەڵکەکەی بە هەژاری گوزەر دەکەن، زێتر ئیعتیمادیان لەسەر کاریدەست و ڕاوکردنە کە ئەویش زۆربەی کۆمپانیا گەوەرەکانی ڕاوە ماسی و گیانلەبەرەکانی دی نێو زەریاکان کۆنتڕٶڵیان کردوون لەبەرئەوە چاویان لەدەست یارمەتی دەرەکییە.\nخەڵکی دورگەکانی باشووری زەریای هێمن\nدانیشتوانی ئەو دورگانە و زۆربەی دورگەکانی زەریای هێمن و ئەتڵەنتیک و هیندی لە زۆر لایەنەوە لە دواوەی پێشکەوتنی دنیای دەرەوەن، ناتوانن بچنە نێو هاڤرکێ سیاسیی و ئابوورییەکانی نێوان گەلانی دنیا، هەر جارەی دەوڵەتێکی ئیمپریالیزمی بەخۆیەوە لکاندویانن و بواری پەروەردەیان بۆ نەرخساندوون، یان بونەتە شوێنی پشودانی میلیۆنۆرەکانی دنیا، باڵاخانەیان لێ دروست کردوون، کاتێک کە بۆ پشوو ڕوویان لەو دورگانە کردوە خەڵکی ئەو ناوچانەیان بە پارە کردوە بە خزمەتکاری خۆیان. لەبەرئەوە چاوەڕوان ناکرێت خەلكی ئەو جۆرە دورگانە لە ڕووی ئابووریی و سیاسیەوە بتوانن سەربەخۆی خۆیان بپارێزن و بچنە ململانێی بازاری جیهانی، بۆیە لە ئەنجامدا دەردەکەوێت کە هەنووکە پارویەکی چەورن بۆ ئەو وڵاتانەی کە باری ئابووریان بەهێزە و مرغیان لە داگیرکردنی خۆش کردوە.\nهەنووکە ئەو دورگانە لەلایەن چەند وڵاتێک هەست بە گرنگی شوێنی جوگرافیایان کراوە و بە تایبەتی بوونەتە جێگە تەماعی ئوسترالیا، چین و تایواند. سەرەڕای ئەوانە ئەم دورگانە لەو دورگانە نزیکن کە سەر بە ئەمریکان لە زەریای هێمن و کۆچکردن لەنێوان ئەو دورگانەدا هەیە، بۆیە پێشبینی ئەوە دەکرێت لە ئایندەدا ئەمریکاش لایەنێک بێت لەو کێشانە و لەگەڵ ئوسترالیا و نیوزیلاندا هاوپەیمانیەک پێکبهێنن و بۆ ڕووبەڕوو بوونەی گڕژیەکان لەو ناوچانەدا بەتایبەتی دژی چین.\nخەڵکی دورگەکانی نێو زەریای هێمن\nچین بە وردی پەیوەندییە سیاسییەکانی لە زەریای هێمن بەڕێوە دەبات، کە هەندێک لە دەوڵەتەکان بە تایبەتی ئەوروپیەکان پێیان وایە کە ئەم دورگانە لە‌نێو ئەو زەریایانەدا ون و ڕۆڵی گرنگیان نییە لە بەستنەوەی پەیوەندییە ئابووریە ئاویەکاندا، بەڵام ئەوە ڕاست نییە لەبەرئەوەی سنووری گەلێک وڵاتانی وەک ئوسترالیا، نیوزیلاندا و بەستنەوەی سنووری ئاوی زەریاکان بە یەکەوە لەو ناوچەیە دایە کە بە زەریای هێمن ناسراوە و چین فەرامۆشی نەکردوە و هەمیشە لە هەوڵی ئەوەدایە کە هەژموونی خۆی لەو ناوچانەدا بسەپێنێت و یەکێک لەو یاسایانەی کە چین سوودمەند بووە لێی، یاسای وەرگرتنی پەنابەرانە لەو وڵاتانەدا.\nهەنووکە یەک میلیۆن و دووسەد و سێزدە هەزار و نۆسەد و سێ چینی هاووڵاتی ئوسترالیین. بەگوێرەی سەرژمێری ٢٠١٨ لە ٩.٤% هاووڵاتیانی نیوزیلاندا لە چینەوە هاتوون. پەناهەندەکانی چینی وەک پەناهەندەکانی ڕۆژهەڵاتی ناوەڕاست لە کۆمەڵەگەی خۆیان دانەبڕاون بەهۆی بوونی جەنگ و ناسەقامگیری دۆخی سیاسیی و ئابووریی وڵاتەکەیان. پەنابەرانی چینی هەمیشە پەیوەندییەکی پتەوی کۆمەڵایەتی بە چینەوە گرێیان دەدات. چین چاو لەو بنکە جەماوەریە دەکات وەک ئەوەی هی خۆی بێت و لەنێویاندا سەدان هێڵی هەواڵگری دروست کردوە.\nلە هەندێک لە دوورگەکانی نێو ئەو زەریایانەدا نمونە وەک سەماو، تەنگۆ و فیجی خەڵکەکە دژی شەپۆلێ پەنابەرانی چینی وەستاون، بەڵام لەسەر ئاستی دەسەڵاتدارانی ئەو دورگانەدا، چین کاری کردوە هەوڵی داوە بڕیکیان گەندڵ بکات، بە پارە هەڵیانخەڵەتێنێت بۆ ئەوەی گرێبەستی ئابووری و دەریایی و سیاسیشیان لەگەڵ ببەستێت، تا ڕادەیەکیش سەرکەوتوو بووە لە هەوڵەکانی و لە بە گەندەڵکردنی دەسەڵاتدارانی ئەو دورگانە و ناردنی کۆمپانیای چینی بۆ نێوجەرگەی ئەو دورگانە.\nگەورەترین سەرکەوتن بۆ چین پەیوندیی لەگەڵ دەسەڵاتدارانی پەنەما کە لە نێوەڕاستی زەریای هێمنە، ئەو زەریایە و زەریای ئەتڵەسی بەیەک دەبەستێتەوە و نزیک ئەمریکا. لە ساڵی ٢٠١٧ دا پەنەما بە فەرمیی گرێبەستە ئابوورییەکان لەگەڵ چین جاڕدا و لە ئەنجامی ئەوەدا پەیوەندیی لەگەڵ تایواند تێکچوو. مات یۆکیی لە ساڵی ٢٠١٩دا لە دیسپاچ دەنووسێت:\n"سەڕۆکی چین خی جنپینگ واژۆی لەسەر ١ترلیۆن دۆلار بۆ بیناکردنی ژێرخانی پەنەما کرد".\nزۆربەی چاودێرانی سیاسیی و ئابووری لەسەر ئاستی نێودەوڵەتیدا پێیان وایە کە پەنەما دەبێتە ناوەندی جەنگی ئابووریی نێوان ئەمریکا و چین.\nچین لەگەڵ پاپایۆگینی پەیوەندییەکی ئابووریی پتەوی بەستوە کە بە گەورەترین هاوپەیمانی ئابووری لەگەڵ چین هەژمار دەکرێت. بازرگانی ئەو وڵاتە لەگەڵ چین لە ساڵی ٢٠١٨دا گەیشت بە ٤٢٧ میلیۆن دۆلاری ئوسترالی. ئەو هەنگاوانەی چین تەنیا بۆ قازانجی ئابووری نییە ئەڵبەتە بۆ ئامانجی سیاسیی و فرەوان کردنی هەژموونیتی لەنێو دڵی ئوقیانوسەکانی دنیادا.\nلەگەڵ زیادبوونی قەیرانی ئابووری و نەمانی کار و پێویستی زێتر بە وزە، لە ئایندەدا چاوەڕوان دەکرێت ئەو ناوچانە ببنە جێگە سەرنجی زلهێزەکانی دنیا و وڵاتانی ناوچەکە و بۆ بەرژەوەندیی ئابووریی و سیاسی هەوڵبدەن سوودمەند بن لە سەرچاوە سروشتیەکان و شوێنە جوگرافیە ستراتیژیەکان، کە لە ئەنجامدا ئەمە گرفت لەنێوان هەموویاندا دروست بکات، یەکێک لەو وڵاتانەی کە بەهێزی ئابووری لە مەیدانەکەیە دەبێت بە لایەنێک لەو جەنگە ئابووریە بە دڵنیاییەوە چینە.\nدورگەکانی سۆلۆمۆن، کۆمەڵە دورگەیەکن لە باشووری ڕۆژئاوای ئۆقیانوسی هێمن. چین بۆ واقیعی ئەو دورگانە توێژینەوە و خوێندنەوەی ئەنجام داوە، لەسەر ئەو بنەمایە توانیویەتی گەلێک لەو دورگانە بە ناوی ئەوەی کە دەیەوێت پڕۆژەی ئاوەدانکردنەوەی تێیدا ئەنجام بدات پاڕەیەکی زۆری داوەتە ئیدارەی لۆکەڵی ئەو دورگانە کە بەهیچ شێوەیەک ئەوان لەبەر هەژاری ناتوانن ئەو قەرزە بدەنەوە، لەنێوان ساڵانی ٢٠٠٦ تا ٢٠١٦دا پەکین ٢.٣ میلیارد دۆلاری ناردۆتە ناوچەکە کە لە ئەنجامدا ئەگەر بە ناچاریش بێت، ئەوان دەبێت بە دەسەڵات و هەژمونی چین ڕازی بن.\nکردنەوەی گەشتی ئاسمانی ڕاستەوخۆ لە چینەوە بۆ دورگەی سۆلۆمۆن. گەشتیاری چینی لە %٥ گەشتیارانی ئەو وڵاتە پێکدەهێنێت. لە ماڵپەڕی نیوز لە ڕاپۆرتێکدا کە لیم فۆکس و مایکل وەلەش لە ٢٠١٩ ئامادەیان کردبوو تێیدا هاتبوو کە:\n"لە وتارێکدا تیولەپەپە سەڕۆک وەزیرانی سۆلۆمۆن ڕایگەیاند کە گرێبەستە ئابووریەکانی نێوانیان لەگەڵ چین ڕێگە دەدا کە کۆمپانیا چینیەکان بۆ وڵاتەکەیان بێن".\nدوو دورگەی مەزن و بەهێز لە ناوچەی زەریاکاندا کە ئوسترالیا و نیوزیلاندایە هەیە، کە هەر دووکیان پابەندی سیاسەتەکانی ئەمریکان، پێگەی ئابووریی و سیاسی بەهێزیان لە ناوچەکەدا هەیە، لەنێو کۆمەڵگەی نێونەتەوەیش پێگەی تایبەتیان هەیە. زۆربەی چاودێرانی سیاسی ئەو ناوچەیە پێیان وایە کە چین پلان و ستراتیژی تۆکمەی هەیە کە هەژموونی خۆی بەسەر هەردوو وڵاتدا بسەپێنیت.\nنیوزیلەندا لە ئوسترالیە وریاترە لە مامەڵەی لەگەڵ چین، نەیهێشتووە ئابووری وڵاتەکەی بکەوێتە ژێر ڕکێفی ئابووریی چینی، بەڵام لە ئوسترالیادا پەکین توانیویەتی بە هێمنی پێگەی ئابووری زێتر لە جاران و لە ڕادە بەدەر بەهێز بکات، کە لە ئەنجامدا دەبێتە هۆی ئەوەی چین ئەو وڵاتە کۆنتڕۆڵ بکات، لەبەرئەوەی جگە لە پێگەی ئابووری بەهێزی چین لەڕووی سەرمایەی مڕۆیی و سوپاوە یەکێکە لە وڵاتە بەهێزەکانی دنیا.\nیەکێک لەو ڕێککەوتنانەی ئوسترالیا کە بووە جێگەی توانج لە حکومەت لەو چەند ساڵەی ڕابردوودا واتە لە ساڵی ٢٠١٥وە ئەوە بوو کە مینای داروین بە ٥٠٠میلیۆن دۆلار بەکڕێ بۆ ماوەی ٩٩ ساڵ داوە بە چین. ئەمە بووە هۆی نیگەرانی ئوسترالیەکان، زۆربەی کەسایەتی نیشتمانی و نووسەر و ڕۆشەنبیرانی ئوسترالیا هاتنە دەنگ، هەڵوێستیان لە میدیاکاندا بە ڕاشکاوانە دژی ئەو ڕێککەوتنە ڕاگەیاند، لە دیدی ئەوەی کە چین پلانێکی داڕێژراو و ستراتیژیەتێکی ڕوونی هەیە بۆ داگیرکردنی ئوسترالیا، هەروها پێیان وابوو چین ئەو مینایە بۆ مەرامی خراپ بەرامبەر بە ئوسترالیا بەکار دەهێنێت، بە تایبەتی بۆ هێنانی مادەی هۆشبەر و بڵاوکردنەوەی لەنێو گەنجانی ئوسترالیا کە لە ئاکامدا زیانێکی گەورە بە بەرژەوەندییە نیشتمانیی و نەتەوەییەکانی ئوسترالیا دەگەیەنێت. ئەو نیگەرانیە لەنێو ئوسترالیەکان زێتر بوو لەدوای بڵاوبوونەوەی هەواڵ لە میدیاکاندا کە لە کەمبۆدیا چین خەریکی دامەزراندنی بنەکەیەکی سەربازییە. زۆربەی سیاسەتمەدار و کەسانی نیشتمانپەروەری ئوسترالیا داوا دەکەن کە ئوسترالیا لەو ڕێککەوتنە بکشێتەوە. پەرلەمانتار نیک چەمپیۆن لە ساڵی ٢٠١٩دا لە میدیاکاندا ڕایگەیاند و گوتی:\n"کانبێرا دەبێت مینای داروین بکڕێتەوە".\nلە ساڵی ٢٠١٥دا سەرمایەدارانی چینی ٦.٨بیلیۆن دۆلاریان خستە بازاری کڕینی خانوو بەرەو دوکان، حکومەتی چین بۆ هەموو چینیەک بۆ ئەو مەسەلەیە کارئاسانی کردبوو. زۆربەی زەویوزاری کشتوکاڵی لەلایەن چینیەکانەوە کڕا. بوونی چین لە ئوسترالیا لەژێر دروشمی پەڕەپێدانی ئابووریی، ئوسترالیەکانی نیگەران کردوە، فشاریان بۆ حکومەت هێناوە کە هەوڵبدات دەسەڵاتە ئابوورییەکانی چین لە ئوسترالیا بە خشکەیی کەم بکاتەوە ڕەچاوی مەترس نیشتمانی بکات. بەگوێرەی ڕاپۆرێتکی زانکۆی سیدنی بەشی بسنیز کە پار بڵاوکرایەوە ئاماژەی بەوە دا کە\n" خستنە کاری سەرمایەی چینی لە ساڵی ٢٠١٩دا ٨،٢ دوو پۆینت هەشت بیلیۆن دۆلار بوو بەڵام ساڵی پێش ئەوە ١٣بیلیۆن دۆلار بوو" . ئەم ڕاپۆرتە ئەوە دەگەیەنێت کە حکومەتی ئوسترالیا هەستی بە مەترسی چین کردوە بۆ سەر وڵاتەکەی و ئامۆژگاری دڵسۆزانی وڵاتەکەی بە هەند وەرگرتوە.\nلەدەرئەنجامدا دەردەکەوێت، کە چین پلان و ستراتیژیەتێکی تۆکمەی هەیە، خوێندنەوەی زانستیانەی بۆ ئەو پلانە کردوە، کە بتوانێت لە ئایندەدا ببێتە یەکە هێزی سەر گۆی زەوی. ئەمە لوبی نیگەرانی دەسەڵاتدارانی ئەمریکایە لە چین.\n2- ئەمریکا و هەژموونی چین لە دنیادا (بەشی سێیەم)\nزینی وەرتێ و دارودەستەی ئیران و تورکیا\nئەمریکا بەرامبەر بە ئیران لە عیراق چی دەکات!؟


تەندروستیی هەرێم لەسەر قەدەغەی هاتوچۆ ڕوونکردنەوە دەدات\nوەزارەتی تەندروستیی هەرێم ڕوونکردنەوەیەکی لەبارەى دەنگۆی سەپاندنەوەى قەدەغەی هاتوچۆی گشتیی بڵاوکردەوە و دەڵێت، "لێدوانی لەو جۆرەمان نەداوە."\nئاسۆ حەوێزی، وتەبێژی وەزارەتەکە لە ڕوونکردنەوەیەکدا کە کۆپییەکی دەستی "ناس کورد" کەوتووە (20ی شوباتی 2021) دەڵێت، "چەند پەیج و سایتێکی میدیایی بەناوی بەڕێز وەزیری تەندروستی هەواڵێکیان بڵاوکردۆتەوە گوایە قەدەغەی هاتووچۆ ڕادەگەیەنرێت، لێرەوە بۆ هاووڵاتیان و ڕای گشتی ڕوون دەکەینەوە کە لێدوانی لەو جۆرە نەبووە و لە باری ئێستادا هیچ بڕیارێکی قەدەغەی هاتووچۆ نییە."\nدەشڵێت، "هەر ڕێكارێك یان بڕیارێک هەبێت بەفەرمی ڕادەگەیەنرێت لە لایەن وتەبێژی وەزارەت و لە پەیجی فەرمی بڵاودەکرێتەوە."\nدوێنێ بریکاری وەزارەتی تەندروستی حکومەتی هەرێم سێ بژاردەی وەزارەتەکەیان بۆ بەرگرتن لە بڵاوبوونەوەی کۆرۆنای ئاشکرا کرد و ڕایگەیاند، "لەم قۆناغەدا قوتابخانەکان کراوە دەبن و مەترسی لەسەر نییە".\nڕوونیشیکردەوە، پێشنیازەکان بریتین لە داخستنی سنورەکان، یاخود ڕێگەدان بەهاتنە ناوەوەی مەرجدار بە ئەنجامدانی پشکنین ئەوانیش وەفدە فەرمییەکان و ڕێکخراوە فەرمییەکان و بارهەڵگری بازرگانی.\nڕەهێل فەرەیدون باسی لەوەشکرد، پێشنیازێکى دیکە ئەوەیە ڕێگە بدەین بەهاتنی خەڵک بەڵام بە ئەنجامدانی پشکنینی خێرا بەوەش ئەوەی توشبووی پەتاکە بێت ڕێگە بەهاتنی نەدرێت بۆ ناو هەرێمی کوردستان.\nسەبارەت بە ڕاگەیاندنی کەرەنتینەو داخستنی قوتابخانەکان، رەهێل فەرەیدون وتی، "دەمانەوێت پێش ئەوەی کەرەنتین لە ناوخۆ ڕابگەیەنرێت ڕێگری لە هاتنی ئەو شەپۆلەی کۆرۆنا بکرێت کە لە ناوەڕاست و باشوری عێراق بڵابووەتەوە".


ویکیپیدیا:وتار چییە؟ - ویکیپیدیا، ئینسایکڵۆپیدیای ئازاد\nوتاری ویکیپیدیا یان وتار لە ویکیپیدیا، پێکھاتووە لە پەڕەیەک کە زانیاریی زانستنامەیی و ئینسایکڵۆپیدیایی تێدایە. وتارێک کە بەباشی نووسرابێت، لە سەرەتا پێناسەیەکی پوخت و باشی بابەتەکە بە زانستی کراوە، پەراوێز و سەرچاوەی باوەڕپێکراو و باشی تێدایە، و بەستەر دراوە بە زمانەکانی تری ویکیپیدیا و وتارەکانی تری ویکیپیدیا. وتارە باشەکان ئەگەر پێویستی کرد لە زۆربەی بەشەکانی وتارەکە وێنە و پەڕگە بەکارھاتوون بۆ ڕوونکردنەوەی بابەتەکان. پەڕەی ڕوونکردنەوەکان، داڕێژەکان، ناڤبۆکسەکان، پەڕەی بەکارھێنەران، پەڕەی وتووێژەکان، پەڕگەکان، پۆلەکان، پەڕەی یارمەتییەکان و سیاسەتە ڕەسمییەکانی ویکیپیدیا وتار نین.\nپێویستە نووسینی وتارەکان لەگەڵ سیاسەتە ڕەسمییەکانی ویکیپیدیا بگونجێت، و پێویستە بە شێوەیەک بنووسرێت ھەموو کەسێک بەبێ سنووردار کردنی تەمەن لێی تێبگات، و نابێت لایەنگرانە بێت و دەبێت ھەموو ڕوانگەکانی تێدابێت و بایەخدار بێت. نابێت بەشێوەی ڕێکلام نووسرابێت، ئەگەر زۆر وەسفی بکرێت بە پلە باڵاکان وەک:\nھتد ھەڵەن، مەگەر سەرچاوەیەکی باوەڕپێکراو شتێکی نووسیبێت و بەو وشانە وەسفیانکردبێت. وتارەکان نابێت تەنیا پێناسەیەکی کورت بن و دەبێت بە پوختی باس کرابن، لەپاڵ ھەموو ئەمانە بۆکسی زانیاری و ئینفۆبۆکسەکان گرنگن ھەبن بۆ پێدانی زانیاریی خێرا. ئەگەر وتارێک ھەموو یاساکانی لەبەرچاو گرتبێت، لەوانەیە بە وتاری باش یان وتاری ھەڵبژێردراو دیاری بکرێت.\nلەبەرگرتنەوە (کۆپی) لە ماڵپەڕ و وێبلاگەکانی ئینتێرنێت نایاسایییە.\nکاتێ زانیارییەک زیاددەکەیتە سەر وتارێک، ھەوڵ بدە لە زاری خۆتەوە و بە وشەی خۆت نووسرابێت، نەک ڕاست لە سەرچاوە کۆپی-کراو. لە یادت بێت کە ھەرشتێک لەسەر ئینتەرنێت بڵاودەبێتەوە، مافی بڵاوکردنەوەی پارێزراوە مەگەر خاوەنەکەی پێچەوانەکەی وتبێت.\nتەواوی پیتەکان و نیشانەکان دەبێت بە نووسە دروستەکەیان بنووسرێن.\nنووسینی وتار دەبێت بە کوردی بێت، ھەر وەک بۆشایی ناوی وتارەکە، کاتێک کە بۆکسی زانیاریت لە وتارێکدا دانا، تکایە زانیارییەکانی ناوی وەربگێڕە سەر کوردی و بە ئینگلیزی بەجێی مەھێڵە.\nوەرگیراو لە «https://ckb.wikipedia.org/w/index.php?title=ویکیپیدیا:وتار_چییە؟&oldid=925425»\nدواجار لە ٠٨:٥٠ی ٢٦ی شوباتی ٢٠٢٢ دەستکاری کراوە\nئەم پەڕەیە دواجار لە ٠٨:٥٠ی ٢٦ی شوباتی ٢٠٢٢ نوێ کراوەتەوە.


پەتا؛ تیئۆر و شوناس … ڕزگار عومەر – Dengekan\nbyRezgar Omar\tMarch 6, 2020\tGeneral, Opinion, Slider\nئەمڕۆ؛ بە حوکمی کارەکەم دەبوایە بچوومایە کۆبوونەوەیەك لە یەکێ لە هۆتێلەکانی عەنکاوە لە شاری هەولێر. جارانی پێشوو؛ دەچوومە کۆبوونەوەی هاوشێوە سیکیوریتەکان تەرکیزێکی زۆریان لەسەر جانتاکەی شانم دەکرد و دەبوایە سەیری بکەن و بیپشکنن وەکو بەشێك لە ئەرکەکانیان. ئەمڕۆ ئەگەرچی جانتاکەی شانم ئەگەرچی گەورەتر بوو بەڵام سیکیوریتیەکان هیچ سەیری جانتاکەیان نەکرد، بە داوایەکی ” نیمچە فەرمانپێکردن” ووتیان بێ زەحمەت لەسەر ئەم هێڵە بوەستە، بەو ئامێرەی کە لە دەمانچە دەچێ نێوچەوانیان پشکنیم ، کە دڵنیابوون گەرمی لەشم هەڕەشە نیە ووتیان ” فەرموو” ، من ئەوەم پێ کارێکی زۆر دروست و پێویست بوو.\nئێمە لە سەردەمێکی زۆر ناهاوسەنگ و پڕ لە هەڕەشە دەژین؛ جەنگەکان، تێکچوونی سروشت و ژینگە ، داڕمانی ئابوری جیهانی، پەتا تەندروستیەکان کە لە ساڵی ٢٠٠٠ وە چەند ساڵ جارێك ڤایرۆسێك پەیدا دەبێت !\nهەموو ئەو هەڕەشانە نەك تەنیا موژدەکانی جیهانگیری وەکو گەڵای داران هەڵوەران، بەڵکو لە جیاتی موژدەکان و دونیایەکی باشتر، بەجیهانی کردنەوەی ” چارەنوسی نادیار” لە ئێستادا جێگیر بوو.\nجیهانگیری بە تێگەیشتن و تەماحە ئابوریەکانی لە گەڵ هەڵوەرینیدا ئەو لق و پۆپانەشی لە گەڵ خۆی ووشك کردەوە؛ کە دەیتوانی کۆششی نێونەتەوەیی مرۆڤەکانی ئەم زەمینە لە یەك پلاتفۆرمی عەمەلی کۆبکاتەوە بۆ ڕووبەڕووبونەوەی هەڕەشەکان، ئەوەی ئێستا لە جیهاندا زۆربەی دونیا بە یەکەوە گرێ دەدا ” ترسه “، ئەو شتەی فرۆید لە شوێنێك جەرئیتر لە هەموومان پێناسەی دەکاو پێ ی دەڵێ ” سوڵتانی تۆقین : مردن ” .\nلەم کۆبوونەوە یونیڤێرسالەی ترسدا کە بێ گرێدانی هیچ کۆنفرانسێکی نێو نەتەوەیی و بێ هیچ تێچوونێکی پێشوەختەو ئامادەکاری تیئۆری بەدەست هات سنوورە جوگرافیەکان توندتر دەکرێن. یەکەمجارە سەفەر نەکردن و بڕیاری تاکەکان بۆ خۆشاردنەوە لە ماڵەوە دەبێتە تاعونێکی ئابوری بۆ کۆمپانیاکانی گەشت و گوزارو بۆ ئەو ووڵاتانەی بژێوی سەرەکیان لەسەر هاتنی ” ئەوانیتر” بوو.\nئەزموونێك کە ئەم ترسە خوڵقاندی تەنیا ئیحتیات وەرگرتنی زیاتری تەندروستی نیە، بەڵکو بە شێوەیەکی زۆر ترسناك و خوێناوی و پڕ لە مردن نیشانی داین هەڵوێستی سەرتاسەری بۆ نموونە سەفەر نەکردن دەتوانێ چۆن سیستەمی ئابوری و تەونی بەرژوەندی و پارە وێران و ڕسوا بکات.\nکاتێ مرۆڤەکانی دونیا لە نێوان ژیان مردن مانەوە هەڵدەبژێرن ، ئەم هەڵبژاردنە ئەگەرچی سەد لە سەد تەندروستیە بەڵام ئیلهامێکی بە هێزی نێونەتەوەیشە بۆ هەر کەسێك کە بیەوێ ببینێ لە دونیای واقیعیدا سایزی گەورەی هەڵوێستی یەکگرتوو چی دەخوڵقێنێ! ئیلهامیشە بۆ هەر کەسێك ئەگەر لەم هەرا و تۆقینە جیهانیەدا بڕوای وابێت هیشتا دەرفەتێك ماوە بۆ بنیات نانەوەی پڕۆسەی هەڵوێستە گشتیە یونێڤێرسالەکان، زیاد لەوەش : ڕەنگە ئێستا لە پرسی نێونەتەوەییدا کاتێکی گونجاو بێت لە تەنیشت مارکس کورسیەك بۆ فڕۆید دابنێین ! ڕەنگە ئەو دەمی پرسی تەندروستی جیهانی لە ڕێگای خەباتێکی چڕ و ئاراستە کراو ببێتە بەرپرسیاریەتێکی جیهانی ، ئەو دەمی بە سانسۆر کردن و کول کردنی لەسەدا نەوەدی میدیای جیهانی و لۆکەلیەکان، ئومێد دەبێت دەجال و فیگەرە ئاینیەکان لە کڵێساکانی ڕۆژئاواو مزگەوتەکانی ڕۆژهەڵات دەجار بیربکەنەوە لە لووت تێوەردان لە پرسێکی تەواو پزیشکی تەواو زانستی.\nتا مانگی ئۆکتۆبەری ٢٠١٩ ؛ هەڵگرتنی پاسپۆرتێکی ئەمریکی ، ئەوروپی، سەنگاپوری ئیمتیازێکی تایبەتی هەبوو بە بەراورد بە پاسپۆرتی چەند وولاتێکی تری جیهان ، لەوە ئاسانتر نەبوو ئەوساو ئێستاس بۆ تیئۆری کۆمەڵایەتی یان ڕاستەی ئایدیۆلۆژی کە ئەم جیاکاریە لە ئیمتیاز بداتە بەڕ ڕەخنەو سوکی بکات. بەڵام لەم دۆخە شازە یەکەمجارە تیۆری کۆمەڵایەتی لەچەند لاوە فشاری لەسەرە، چونکە ئێستا ئەو ئیمتیازاتانە لە سنوورەکان و لە فڕۆکەخانەکان لەبەندەرەکان پولێکی قەلپ ناهێنێ، تاقە شت کە چارەنوست دیاری دەکا تایە “گەرمی جەستەتە” وەك ئاماژەو هێمایەکی موحتەمەل کە تۆ ڕەنگە هەڵگری ڤایرۆسەکە بیت، ئەم دۆخە تازەیە چ لەو ئاستەی ئێستا بوەستێ چ زیانی گەورەتر بەر مرۆڤایەتی بکەوێت تازە دونیای گۆڕی ، ناڵێم بۆ باشتر، بەڵکو بە جۆرێك گۆڕی کە تیئۆرو ڕەخنەی کۆمەڵایەتی، نوکی ڕمی ڕەخنەی سیاسی ، دەبێ لە گەڵیدا بگۆڕێ، دەبێ تیئۆری کۆمەڵایەتی ببێتە پێکهاتەیەك لە مەنزومەیەکی گەورەتری مانەوە، دەبێ بیر لەوە بکاتەوە شوناسی تازەی تەندروستی ” جەستە” چ یەکگرتنێك چ جیاکاریەك دروست دەکا؟ عەدالەتی تەندروستی یانی چی ؟\nهەروەکو چۆن لە ئێستادا ” ئیتاڵیا ” مۆڵگەی یەکەمی گواستنەوەی پەتایە (کۆرۆنایە) بۆسنوورەکانی ئەوروپا ، ٦٧٣ ساڵیش لەمەوبەر هەر ئیتاڵیا یەکەم مۆڵگەی گواستنەوەی تاعونی ڕەش بوو بۆ ئەوروپا کە بووە هۆی مردنی ٢٠٠ ملیۆن کەس . لە مانگی ئۆکتۆبەری ساڵی ١٣٤٧ ژمارەیەك کەشتی (١٢ کەشتی) گەڕانەوە کەنارەکانی ئیتالیا. کاتێ کەشتیەکان گەیشتن ژمارە زۆرەکەی سەرنشینەکانی یان مردبوون یان لە ئان و ساتی مردن بوون بە هۆی تاعونی ڕەش، تێکەڵ بوون لە نێوان سەرنشینان و ئەوانەی لە کەنار چاوەڕێیان دەکرد ڕوویداو سەرەڕای دوورخستەوەی کەشتیەکان لە کەنار، کار لە کار ترازا.\nگرنگی بەسەر کردنەوەی ئەم نموونەیەی مێژوو تەنیا لە سودفەی ئەوە نیە کە سەرەتای تاعونی ڕەش و کۆرۆنا لە مانگی ئۆکتۆبەر بووە، یان لەوە نیە کە لە هەردوو جاردا ئیتالیا بوو بە پردی گەیاندنی پەتا بۆ ئەوروپا، لەوەش نیە کە هەردوکیان سەرچاوەکەیان ووڵاتی چین بوو! بەڵکو دوو خاڵ هەیە دەمەوێ تەرکیزی لەسەر بکەین ئەویش تەرکیزی زیاتر لە سەر “ڕەگ”ی دیاردەکان دۆزینەوەی تەونی دیالیکتیکی لە پشت دیاردەکان.\nیەکەم خاڵ؛ ئەو دەمی گۆڕانی ئاو هەوا کاریگەری زۆری کردە ووشك بوونی سەوزایی ئەو شوێنانەی هەزاران مشك و ئاژەڵە هاوشێوەکان لێ ی دەژیان لە ووڵاتی چین، ئەمە وای کرد بە هەزاران مشک ڕوو بکەنە شارەکان و کەنارەکان تێکەڵ بەو شت و مەکانە بن کە کەشتیەکانی ئەوروپا دەیانگواستەوە بۆ هەموو شوێنەکانی دونیا، بەشێکی زۆر لەو مشکانە توشی تاعون ببوون پەرینەوە بۆ ناو کەشتیەکان.ئەو پێشکەو مێشولە هەرە بچوکانەی خوێنی مشکەکانیان دەمژی دەچوونە سەر سەرنشینانی کەشتیەکان و چزووی ڤایرۆسیان لە جەستەیان وەردەدا، ئیتر بوو بە پەتا لە ناو کەشتیەکان و گەیشتە ئەوروپا. ئەمە نیشانمان دەدا هەر گۆڕانکاریەك لە ئیکۆلۆژیای (سیستەمی ژینگەیی) زەوی باجی خۆی هەیە.\nدووەم خاڵ ئەوەیە ؛ تاعونی ڕەش نزیکەی ٧ ساڵێکی خایاند لە ئەوروپا، تاعون بەس مرۆڤی نەکوشت واتا تاقە “بکەر” نەبوو بەڵکو لە پڕۆسەی زاڵ بوون بەسەریدا، چەندین قەسابخانە ڕوویدا دژ بە کەمایەتیە ئاینیەکان و بە کۆمەڵ کوشتنیان گوایە “غەزەبی خوا” لەوانە بۆتە هۆکاری ناردنی ئەم سزایە! هەندێك لەو گروپانە کاتێ جینۆساید دەکران کەمترین ڕێژەی توشبوانیان هەبوو بە تاعون! لە پڕۆسەی زاڵبوون بەسەر تاعوندا هەندێ مەزهەبی ئاینی زۆر توندڕەو پەیدابوو لە کلێساکانی ئەوروپا، هاوشانی ئەو بەتایبەتی لە دوا ساڵەکانی تاعون هەندێ مەزهەبی کراوەترو ئاشتەوایی خۆی هێنایە پێشەوە.\nنەخۆشی و پەتا لە ئێستامان هەروەکو حەوت سەدە لەمەوبەر تەنیا پرسێکی تەندروستی و بایلۆژی نیە، بەڵکو پرسێکی پڕ لەبەرپرسیاریەتی فەلسەفە و ڕادیکالیزم و تیئۆری کۆمەڵایەتیە.ئەم نەخۆشی و پەتایە دانراوە تەمەنەکەی تا گەرم بوونی دونیا درێژە بکێشێ، بەڵام ئەگەر ئەم فەرزیەتەش لە ڕووی تەندروستی و زانستیەوە پشت ڕاست بکرێتەوەو دەرمانی گونجاوی بۆ بخرێتە بەردەستی مرۆڤەکانی دونیا بە ” یەکسانی ” ئەوە هێشتا ساڕێژی ئەو برینە رۆحیە ناکا کە کەشفی ئەوەی کرد فەوزایەکی گەورە هەیە لە ئیدارە دانی دونیا چ وەکو تاك تاکی دەوڵەتەکان چ وەکو پرەنسیبە جیهانیەکان لە رووبەڕوبەوەی چارەنوسە هاوبەشەکان ! مرۆڤ توشی دڵەڕاوکێیەکی قوڵ بووە ، چونکە چیتر یەکەمین گومان لێکراو ” ئەویتر” نیە، دراوسێکەی نیە، بەڵکو یەکەمین گومان لێکراو هەڕەشە لەسەر خۆی “خۆیەتی ” !\nPrevious دیالێکتیکی ڕۆشنایی … کاوە جەلال\nNext دوو هۆنراوە بۆ منداڵان … عەلی حەمەڕەشید بەرزنجی


حكومەت بڕیارێكی تر لە پارەی كاری شۆفێری تاكسی جێبەجێ دەكات\nدوای ئەوەی بە بڕیاری وەزارەتی ناوخۆی حكومەتی هەرێمی كوردستان كاری شۆفێری تاكسی لە كارمەندانی دەزگا ئەمنییەكان قەدەخەكرا، بەگوێرەی بڕیارێكی دیكەی وەزارەتی ناوخۆ، هەمان كار بۆ بەشیك لە فەرمانبەرانی شارستانیش قەدەخە دەكرێت.\nسامی جەلال، بەڕێوەبەری گشتیی دیوان لە وەزارەتی ناوخۆ رایگەیاندووە "بڕیاری قەدەخەكردنی كاری شۆفێریی تاكسی لە كارمەندانی دەزگا ئەمنییەكان جێبەجێكراوە، بەگوێرەی بڕیارێكی دیكەی وەزارەتەكەمان كاری شۆفێریی تاكسی لە فەرمانبەرانی شارستانیی پلە یەكیش تاوەكو پلە حەوت قەدەخە دەكرێت".\nوتیشی: فەرمانبەرانی پلە حەوت، هەشت، نۆ و 10 دەتوانن كاری شۆفیری تاكسی بكەن، ئەو فەرمانبەرانەی لەو پلانەدان دەتوانن كاربكەن، بەڵام دوای دەوامی ئاسایی خۆیان و، دەبێت رەزامەندی بەڕێوەبەری فەرمانگەكەشیان هەبێت".\nوەزارەتی ناوخۆی حكومەتی هەرێمی كوردستان پێشتر بڕیاری دا، شۆفێریی تاكسی لە گشت ئەفسەر و كارمەندانی میلاكی هێزەكانی ئاسایشی ناوخۆ (ئاسایش، پۆلیس، زێرەڤانی، بەرگری و فریاكەوتن، رەگەزنامە، هاتووچۆ، پاسەوانی سنوور و پۆلیسی گومرگ) و كارمەندانی میلاكی سەربازی لە وەزارەتی پێشمەرگە و گشت هێزە چەكدارەكان لەسەر میلاكی حكومەتی هەرێمی كوردستان و حكومەتی عێراق قەدەخەبكات.


halkawtzaher هلكوت زاهير (@halkawtzaher) بەم. نزیكانە كارێكی تایبەت لەگ instagram post download - SaveIG\nبەم. نزیكانە كارێكی تایبەت لەگەل نەرمین شەوقی لە تێكستی د. ئاراس عەبدول كەریم #kurdistan #kurdistani #kurd #erbil #hawler #slimani #rojava #rojhalat #sulaimaniyah #duhok #kerkuk #sina #dyarbakir #moracco #halabja #qater # #iraq🇮🇶 #zaxo #baghdad #tunisia #sowden #lebanon #germany🇩🇪 #turkiye #nrt #\nbye bye Dina 😆😂💔❗🤦🏻♂\nهيواي سه ركه وتن\nWala dina out 😂😂😂😂\nئەوەش حیسابت ڕۆی\n@dina.officialll بەڕاستی پێامان ناخۆشە خیانەت لە کەسێکی وەک تۆ بکرێت داوا لە ڕێخراوی ژنان ئەکەین داچی ماسا بگێن😂🐸\nWala nore awaya🤣\nهه ي زؤل به ر هه مي تا زه يه ئه مه ئه ي خاتوو دينا و جي ليكرد\nئي باشة سةعات ٢ي شةو لةغورفةي نوستن ئاوازي بو دانة🤣🤣🤣🤣🤣\nماسا چیێنج بەشەری کردوە\nHhhhhhj wala nahaqt nagren enja serae am damawaya 18+ xom roooo narmin xan chon dina ae wtt na kak sarkar na abe tosh bele na kak halkawt na\nهەلکەوت ژنانی 😂\nقەسەم بەخوا خوێـڕی هـەبێت لەم کوردستانە تـــۆی جەنابی نــا هەڵکەوت 😁😁\nێەی بەتەما نیت لەگەل سایە کەریم بیکەیت 😂😂😂😂😂😂😂\nمامؤستا به شى ئئ مه ش بده 😂 نه فسمان هه يه 😢💔\nبةس پيم بلي تو كويت جوانه وا ئةم هةموو كچه لة دةورتن موو شل دينةت تير كرد بة كيرت ئينجا سرةي ئةمةيه لة قةزي ياكت بم سةگي سةگباب قةستةم بة لا اله الي الله ئةلي قةةنةرةي بةخوا ..........\nئەوە لە تەک منەوە گۆرانی بلێ ڕیک ئاوم دیتەوە\nBaxwa pèm xoshbw to awat nakrdba xom amkrd 🤣


جۆر و شێوه‌كانی بوونی كاریكاتێر له ڕۆژنامه‌گه‌ریدا (به‌شی 8)… هه‌ندرێن خۆشناو – Dengekan\nbyHandren Xoshnaw\tDecember 14, 2019\tGeneral, Literature\nوێنه‌ی كاریكاتێریی ده‌توانێت له ڕۆژنامه‌گه‌ری خولاودا به چه‌ندین شێوه‌ی جیاوازه‌وه بوونی هه‌بێت، به گوێره‌ی ئامانجه دیاریكراوه‌كانی یان ئاماژه زۆره‌كانی تره‌وه، له نێو ئه‌و شێوانه‌شه‌وه ده‌توانین باس له‌م شێوانه‌ی خواره‌وه بكه‌ین: 1- گۆشه‌ی سه‌ربه‌خۆ. 2- كاریكاتێری بڵاوكراوه له گۆشه‌یه‌كی ڕۆژنامه‌وانی تردا. 3- كاریكاتێری وه‌رگیراو له ڕۆژنامه‌یه‌كی دیكه. 4- كاریكاتێری به‌رگ له گۆڤاره‌كاندا. 5- ئه‌و كاریكاتێره‌ی ده‌بێته سیمبولێك (لۆگۆ) بۆ بڵاوكراوه‌كه. 6- ئه‌و كاریكاتێره‌ی هاوشانه له‌گه‌ڵ ناونیشانی گۆشه‌یه‌كی دیاریكراودا. 7- چیرۆكه كاریكاتێر (كۆمیكس).\n8- كاریكاتێری ئاوێته (زنجیره):\nكاریكاتێری ئاوێته ئه‌و كاریكاتێره‌یه كه له چه‌ند وێنه‌یه‌كی كاریكاتێری پێكدێت، له چوار پێنج وێنه تێناپه‌ڕێت، هه‌ر هه‌موویان به‌ره‌وپێشوه‌چوونی ڕووداوێك پێكدێنن، له‌وانه‌یه وا بێته‌پێش چاو كه كاریكاتێری ئاوێته جیاوازی نه‌بێت له‌گه‌ڵ كاریكاتێری كۆمیكس، به‌ڵام ئه‌گه‌ر ته‌ماشای بكه‌ین جیاوازیه‌كی گه‌وره ده‌بینینه‌وه، ئه‌ویش ئه‌وه‌یه كه كاریكاتێری كۆمیكس زۆرجار هاوشانه له‌گه‌ڵ ده‌قی چیرۆكێكی ئه‌ده‌بیدا، ده‌گمه‌نیشه ئه‌گه‌ر كاریكاتێرێكی پوختی تێدا ببینینه‌وه وه‌كو ئه‌و نمونه‌یه‌ی كاریكاتێره‌كانی هونه‌رمه‌ند (هێرلۆف بیدسترپ) كه باسمان كرد.\nبه‌ڵام كاریكاتێری ئاوێته كاریكاتێرێكی پوخته. هۆنینه‌وه چیرۆكیانه‌كه‌ی كورت و پوخته، بۆ گه‌یاندنی بیرۆكه‌یه‌كی كۆمیدیانه بۆ بینه‌ر، زۆرجاریش ده‌قی ئه‌ده‌بی تێدا به‌كارنایه‌ت و به‌تاڵه له سه‌ركه‌وتی درامایی، بۆ به‌راوردكردن له نێوان هه‌ردوو شێوه‌دا، تابلۆیه‌كی (هێرلۆف بیدسترپ) دێنینه‌وه و به‌راوردی ده‌كه‌ین له‌گه‌ڵ كاریكاتێره‌كه‌ی پێشوو، له‌م كاریكاتێره‌یدا هۆنینه‌وه‌ی چیرۆكیانه وونه، كاریكاتێریسته‌كه قایله به تێبینیكردنی بیرۆكه‌یه‌كی كۆمیدیانه و پێشی ده‌خات له قۆناغی ماقوڵه‌وه بۆ ناماقوڵ، هونه‌رمه‌ند به بیرۆكه‌یه‌كی زۆر ئاسایی ده‌ست پێده‌كات كه شتێكی وای تێدانیه كه ببێته هۆی وروژاندنی گاڵته‌جاڕی یان سه‌رسوڕمان، نیگاركێشێك كه‌لوپه‌لی خۆی هه‌ڵده‌گرێت و به‌دوای شتێكدا ده‌گه‌ڕێت كه وێنه‌ی بكێشێت، له باكگراوندی كاریكاتێره‌كه‌ش دیمه‌نێكی سروشتی هه‌یه كه وێنه‌ی خانوویه‌كی لادێی له‌خۆده‌گرێت، له قۆناغی دووه‌م و سێیه‌میشدا، هیچ شتێكی سه‌رسوڕهێنه‌ریان تێدانیه، نیگاركێشه‌كه به‌رده‌وامه له وێنه‌كێشانی خانووه‌كه و چه‌ندی شتێكی بۆ زیادده‌كات له تابلۆكه‌یدا، سه‌رسوڕمانه‌كه كاتێك ڕووده‌دات كه نیگاركێشه‌كه له نیگار‌كردنی خانووه‌كه ته‌واوده‌بێت و تابلۆكه‌ی هه‌ڵده‌گرێت و ده‌ڕوات، خانووه‌كه ده‌چێته سه‌ر تابلۆكه و له شوێنی خۆیدا نامێنێت. به‌م شێوه‌یه هه‌ر سێ كاریكاتێر كێشراون بۆ هێنانه‌دی پێشكه‌وتنێكی ئاسایی بۆ بیرۆكه‌یه‌ك، له قۆناغی چواره‌م وكۆتاییدا له‌ناكاو ڕێڕه‌وێكی جیاوازی ده‌داتێ كه ببێته هۆی نانه‌وه‌ی سه‌رسوڕمان و پێكه‌نین.\nبه‌ڵام له كاریكاتێری یه‌كه‌مدا ده‌توانین به شێوه‌ی ده‌قێكی ئه‌ده‌بی دایڕێژینه‌وه به‌م شیوه‌یه، قه‌شه‌یه‌كی ڕێبوار ژنێكی جوانی له‌به‌رانبه‌ردا دانیشتووه و گۆڤارێك ده‌خوێنێته‌وه، قه‌شه‌كه‌ش كتێبی ئینجیل ده‌خوێنێته‌وه، به‌ڵام چاوی به قاچه‌كانی ژنه‌كه ده‌كه‌وێت، بۆئه‌وه‌ی لاواز نه‌بێت به‌رانبه‌ر به‌م فریودانه، ڕووی وه‌رده‌گێڕێت و ده‌موچاوی به كتێبه‌كه داده‌پۆشێت، به‌ڵام به‌بێ ویستی خۆی چاوه‌كانی دووباره به‌لای قاچی ژنه‌كه وه‌رده‌گه‌ڕێن، كه ئه‌مجاره جله‌كه‌ی زیاتر له‌سه‌ر قاچه‌كانی لاچووه، له دواییدا قه‌شه‌كه ڕاده‌ستی ئه‌م فریودانه ده‌بێت، كتێبه‌كه له‌سه‌ر ده‌موچاوی لاده‌بات و ته‌ماشای قاچه‌كانی ژنه‌كه ده‌كات، ژنه‌كه‌ش زیاتر جله‌كه‌ی له‌سه‌ر قاچه‌كانی لاده‌بات تا زیاتر به‌ده‌ركه‌ون، قه‌شه‌كه‌ش كتێبه‌كه داده‌خات و وه‌لاوه‌ی ده‌نێت و به‌شه‌رمه‌وه ته‌ماشای قاچه‌كانی ده‌كات، و ته‌ماشاكردنه‌كه به‌دیقه‌تتر ده‌بێت، و ڕاده‌ست ده‌بێت و ڕێ به‌خۆی ده‌دات ده‌ستبازی به قاچه‌كانی ژنه‌كه‌وه بكات، كاتێك كه ژنه‌كه گۆڤاره‌كه لاده‌دات كه ده‌موچاوی پۆشیبوو، بۆ قه‌شه‌كه ده‌رده‌كه‌وێت ئه‌وه‌ی كه گۆڤاره‌كه‌ی ده‌خوێنده‌وه ژن نه‌بوو به‌ڵكو ئیبلیس بوو، بۆیه ئه‌ویش ده‌ست به پاڕانه‌وه له خوا ده‌كات و داوای لێخۆشبوون ده‌كات.\nئه‌م كاریكاتێره بۆی هه‌یه ببێته ده‌قێكی ئه‌ده‌بی، به‌ڵام كاریكاتێره‌كه‌ی پێشتر ته‌نیا یه‌ك بیرۆكه‌یه، وێنه به‌كاردێنێت بۆ ئاماده‌كاری بۆ پێشوازیكردن له بیرۆكه‌كه به كاریگه‌رییه‌كی زیاتر، به‌ڵام له كاریكاتێری یه‌كه‌مدا چه‌ندین حاڵه‌تی مرۆڤایه‌تی ده‌بینین، كه هۆنینه‌وه‌ی چیرۆكه‌كه پێكدێنن، له سه‌ره‌تادا بینینێكی سه‌ره‌ڕێ، بووه هۆی بینینێكی وروژێنه‌ر دوایی ڕه‌تكردنه‌وه و به‌ره‌نگاربوونه‌وه و دوودڵی و ڕاڕایی و چه‌ندوچۆنیكردن و ڕاده‌ستبوون و دوودڵی له بڕیاردان و جێبه‌جێكردنی بڕیاره‌كه و دوایی سه‌رسوڕمان و هه‌ژان و له كۆتاییشدا په‌شیمانی و تۆبه‌كردن، كاریكاتێری ئاوێته (زنجیره) له‌وانه‌یه له دوو وێنه پێكبێت، له‌وانه‌شه له سێ وێنه پێكبێت وه‌كو كاریكاتێره‌كه‌ی هونه‌رمه‌ند (عه‌لی فه‌رزات)، یان زیاتر وه‌كو كاریكاتێره‌كانی هونه‌رمه‌ند بیدسترپ. ئه‌م جۆره كاریكاتێرانه‌ش گونجاون بۆ ماده‌یه‌كی ڕۆژنامه‌وانی سه‌ربه‌خۆ، له‌گه‌ڵ كاریكاتێری گونجاو بۆ گۆشه‌ی سه‌ربه‌خۆ هیچ جیاوازییه‌كیان نیه، ته‌نیا ئه‌وه نه‌بێت كه له چه‌ند وێنه‌یه‌كی كاریكاتێریی پێكهاتوون.\nPrevious دوو هاوینی گەرمی شانۆی کورد! هاوینی ١٩٤٣ و هاوینی ١٩٧٩\nNext بێوازی … عارف کوردە\nمۆدیلی سیاسی دەسەڵاتی بەلشەفیزم چیە؟ … ئاسۆ کەمال


شوان محەمەد / پرسی سەرۆكایەتی هەرێم\nپرسی سەرۆكایەتی هەرێم لەم دۆخەی ئێستادا پرسێكی یاسایی و پەرلەمانی نییە، بەڵكو پرسێكی سیاسی و بەرەنجامی تەوافوقەكانی نێوان یەكێتی و پارتیە.\nئەو مەوعیدەی لە پێشمانە بۆ تەواوبوونی ماوەی سەرۆكایەتی هەرێم، مەوعیدێكی شەرعی و یاسایی نییە، بەرەنجامی تەوافوقیكی نێوان یەكیتی و پارتی و هێزەكانی دیكەیە، نەك شەرعیەتی خەڵكی هەرێم و دەنگدانی گشتی. واتە ئەو مەوعیدە كۆتایی حوكمی سەرۆكایەتی هەرێم نییە، تەنها پیاچوونەوەیە بە گرێبەست و تەوافوقەكانی نێوان یەكێتی و پارتی.\nئەگەر كەمێك بۆ رابردوو بگەڕێینەوە، یاخود دووساڵ لەمەوپێش ئەوە پێشنیارو چارەسەری یەكێتی بوو بۆ درێژكردنەوەی ماوەكە لەپەرلەمان موسادەقە كرا و بە 30ی حوزەیران ناودەبریت.\nپێموایە یەكێتی باجێكی زۆری ئەو كارەی خۆی داو ئێستاشی لەسەر بێت پێویستی بە بەخۆداچوونەوە هەیە. پرسیارەكە ئەوەیە: ئەگەر یەكێتی مەبەستی درێژكردنەوەی ماوەی سەرۆكایەتی هەرێم بوو بۆچی دوو ساڵی درێژكردەوەو هەردوو پرسی هەڵبژاردنی پەرلەمان و سەرۆكایەتی لێكجیاكردەوە؟؟\nئێوە بۆخۆتان دەزانن لەو پەرلەمانەی ئێستا كە زۆرینەی موعارەزەیەكی نامەعلوم و ئیسلامی سیاسی دەستی بەسەردا گرتووە، ئەگەر راپرسی بكرێت بەتەئكید كەسێكی ئیسلامی ملكەچی دراوسێكان، یان كەم ئەزموونێكی هاوشیوەی سوران و عەلی حەمە ساڵح و كەمالی سەید قادر دەكریتە بەدیلی سەرۆكایەتی هەرێم و حكومەتیش ئەم دووساڵە نیەتی ئەو شێوە حوكمڕانیەشمان بینی و ئەوەتا لە دوای كوبوونەوەكەی 23/6 ی پەرلەمان سەرەتا پارتی و ئێستاش خەریكە یەكێتیش لەوە تێدەگات. ئەو هێزانە خەریكە پرسی كوردی بەرەو ئاقارێكی تر دەبەن، ئەویش كێشەی تائیفی و دینی و ململانێی سوننەو شیعەیە لەم هەرێمەو خەریكە دەكەوینە ژێر رەحمەتی موجازەفەی لەناوچوون و مانەوە.\nهەندێ لەهێزە ئیسلامییەكان بەرنامەی ئاشتی و پێكەوە ژیانیان پێ نییە، راستە لەنێو جەماوەر میانڕەو خۆیان پیشانئەدەن، بەڵام لەحوكمڕانیدا ئەو مەبەستەیان نییە. هەندێكیش لەژێر ناوی موعارەزەی سیاسی و دیموكراتیدا هاوڕان لەگەڵیان و مەبەستی تریان هەیە.\nبەبڕوای من دیسان دووبارەیدەكەوە بۆمانەوەی ئەم قەوارە سیاسییەی كە هەرێمی كوردستانی پێدەوترێت، پیویستە یەكێتی دەستبەرداری فیكرەی هاوسەنگی هێز بێت، واز لەو شێوازەی مونافەسە بێنێت، كە پاشماوەی بلۆكی سۆڤێت و جەنگی ساردە. دەبێت تەواو بە سیاسەتەكانی خۆیدا بچێتەوەو بگەڕێتەوە بۆ بوچوونەكانی تاڵەبانی و رێككەوتنە ستراتیجییەكەی لەگەڵ پارتیدا، نەك رێكخستنی ئەو ناجۆرانە لەهەناوی خویدا، لەبەرئەوەی بردنەوەو مانەوە دوو شتی جیاوازن.


ئێران ئاڵوگۆڕکردنی زیندانیان لەگەڵ سوید ڕەتدەکاتەوە\nدادگای ئێران ڕۆژی سێشەممە ئەگەری ئاڵوگۆڕکردنی زیندانیانی لەگەڵ وڵاتی سویدا ڕەتکردەوە، دوای ئەوەی لە چەند ڕۆژی ڕابردوودا دەنگۆی ئەوە بڵاوکرایەوە کە بەرپرسێکی پێشووی ئێرانی بە تاوانی جەنگ لە ستۆکهۆڵم دادگایی دەکرێت و ئاڵوگۆڕی پێدەکرێت لەگەڵ هاوڵاتیەکی سویدی بە ڕەگەز ئێرانی کە سزای لە سێدارەدانی لە ئێران بۆ دەرچووە.\nزەبیحوڵڵا خوداییان گوتەبێژی دەزگای دادوەری ئێران لە کۆنگرەیەکی ڕۆژنامەوانیدا لە تاران گوتی، "دوو کەیسەکە هیچ پەیوەندیەکیان بە یەکترەوە نییە و هەر بۆیەش پرسی ئاڵوگۆڕ لە ئارادا نییە."\nئەم لێدوانە لە کاتێکدایە کە حەمید نوری تەمەن61 ساڵ کە بەرپرسێکی پێشووی زیندانی ئێران بووە بڕیارە مانگی 7 لە دادگاییکردنێکدا لە سوید سزا بدرێت.\nحەمید نوری لە مانگی یازدەی ساڵی 2019 دەستگیرکرا و تۆمەتبارە بە تاوانی دژ بە مرۆڤایەتی و تاوانی جەنگ بە هۆی ڕۆڵی ناوبراو لە کوشتنی 5000 بەندکراو لە سەرتاسەری ئێران لە کاتی شەڕی ئێران و عێراق ساڵی 1988.\nلەگەڵ نزیکبوونەوەی کۆتایهاتن بە دادگاییکردنەکەی حەمید نوری، میدیاکانی ئێران ڕایانگەیاند کە ئەحمەد ڕەزا جەلالی ئەکادیمی سویدی بە ڕەگەز ئێرانی پاش ئەوەی لە ساڵی 2017 بە تۆمەتی سیخوڕی بۆ ئیسرائیل سزای سێدارەدانی بەسەردا سەپێندرا، بڕیارە لە 21ی ئەم مانگە سزای لە سێدارەدانەکەی بەڕێوەبچێت.\nبەرپرسانی ئێران دەڵێن جەلالی تاوانبارە بە گواستنەوەی زانیاری دەربارەی دوو زانای ناوکی ئێرانی بۆ دەزگای سیخوڕی مۆسادی ئیسرائیل کە بووە بە هۆی کوشتنیان.\nگوتەبێژی دادوەری ئێران زەبیحوڵڵا خوداییان دەڵێت نوری بێتاوانە و دادگاییکردنەکەی ناڕەوایە. گوتیشی بڕیاری کۆتایی سەبارەت بە دۆسییەی جەلالی دەرکراوە و دەزگای دادوەری ئێران بە پێی بڕیارەکە هەڵسوکەوت دەکات.\nدادگاییکردنی حەمید نوری گرژییەکانی نێوان تاران و ستۆکهۆڵمی زیاتر کردووە.\nوەزارەتی دەرەوەی سوید ڕۆژی هەینی ڕایگەیاند کە دەسەڵاتدارانی ئێران هاوڵاتییەکی دیکەی سویدیان لە ئێران دەستگیرکردووە. پێشتر ستۆکهۆڵم هۆشدارییەکی بڵاوکردەوە و داوای لە هاوڵاتیانی خۆی کرد خۆیان لە گەشتە نا پێویستەکان بۆ ئێران بەدوور بگرن.\nئێران سزای لە سێدارەدان بۆ دکتۆرێکی سویدی بە ڕەچەڵەک ئێرانی دەردەکات\nئەحمەدڕەزا جەلالی هاووڵاتی سویدی لە ژێر مەترسی لەسێدارەداندایە لە ئێران


📊 12 تەنکەر بەنزینی کوالێتی خراپ گەڕێندرانەوە ئێران | Kategori: Anket ve istatistik | Başlık dili: 🏳 کوردیی ناوەڕاست\n➕ Bu başlık Hawrê Baxewan tarafından Nov 8 2017 11:46AM tarihinde kaydedildi\n👌 Bu makale tarafından gözden geçirilmiş ve yayımlanmıştır (M. B.) tarafından Nov 12 2017 12:51PM\n✍ Bu başlık en son M. B. tarafından Nov 12 2017 12:51PM tarihinde Düzenlendi\n👁 Bu başlık 4,156 defa görüntülendi


پێدرۆ ئەلۆنسۆ - ویکیپیدیا، ئینسایکڵۆپیدیای ئازاد\nئەکتەرێکی ئیسپانیداڕێژە:SHORTDESC:ئەکتەرێکی ئیسپانی\nپێدرۆ لە ٢٠١٥\nپێدرۆ گۆنزالێز ئەلۆنسۆ\n(١٩٧١-0٦-٢١) ٢١ی حوزەیرانی ١٩٧١ (تەمەن ٤٩)\nڤیگۆ، گالیسیا، ئیسپانیا\nقوتابخانەی ڕۆیاڵ بۆ ھونەری درامی\nپێدرۆ گۆنزالێز ئەلۆنسۆ (لەدایکبووی ٢١ی حوزەیرانی ١٩٧١) ئەکتەر، نووسەر، و ھونەرمەندێکی ئیسپانییە. ئەو بە ڕۆڵی ئاندرێس 'بەرلین' دێ فۆنۆلۆسا لە زنجیرەی دزی ئیسپانی ماڵی پارە (لا کاسا دێ پاپێل) ناسراوە و بەڕۆڵی دیێگۆ مورکیا لە زنجیرەی مێژووی درامی Gran Hotel.\nپێدرۆ لە ڤیگۆ، ئیسپانیا، لەدایکبووە. ئەو لە قوتابخانەی ڕۆیاڵ بۆ ھونەری درامی خوێندوویەتی (RESAD) لە مەدرید، لە ١٩٩٢ تەواویکردووە، و لە Teatro de la Danza (سینەمای دانس). پێدرۆ ambidextrous ە، واتە دەتوانێت بە ھەردوو دەست بەباشی بنووسێت، و بە ئیسپانی، گالیسی، کەتەلۆنی و ئینگلیزی قسە دەکات. ئەو نووسەر و ھونەرمەندیشە، بڵاوکردنەوەی ھونەرەکانی لەژێر ناوی Pedro Alonso O'choro.\nئەو بە نواندنەکانی لە تەلەڤیزیۆن ناسراوە لە Rías Baixas (٢٠٠٣–٢٠٠٥)، Maridos e mulleres (٢٠٠٦–٢٠٠٨)، Padre Casares (٢٠٠٨–٢٠١٥) و Gondar (٢٠٠٩)، لە پلەیەکی گشتی لە گالیسیا، و نەژاد بۆ ڕۆڵگێڕانی کارەکتەرەکان و دیێگۆ مورکیا / ئادریان ڤێرا سیلاندێ لە درامای مێژووی Gran Hotel. پێدرۆ ڕۆڵی ئاندرێس «بەرلین» دێ فۆنۆلۆسا لە زنجیرەی درامی تاوانی ماڵی پارە (لا کاسا دێ پاپێل)، کە لە کەناڵی Antena 3 پەخشکرا لە ٢٠١٧ و ئێستا لە نێتفلیکس پەخش ئەکرێت. لە ٢٠١٨ دا، ئەو ھەڵبژێردرا بۆ ئەوەی ببێت بە «ئەستێرەی ساڵی سەرتاسەری» لەلایەن مەگەزینی GQ ی تورکی. ژەو ڕۆڵی گێڕا لە Diablo Guardián، یەکەم زنجیرەی درامی ئەمەزۆن پڕایم لە ئەمریکای لاتین، کە لە مەی، ٢٠١٨ بڵاوکرایەوە. لە ٢٠١٩ دا، پێدرۆ ڕۆڵی سەرەکی گێڕا لە فیلمی ئاڵۆزی ھەستبزوێن The Silence of the Marsh.\nپێدرۆ لە پەیوندی دایە لەگەڵ ھیپنۆتێرەپیست و ھونەرمەند تاتیان جۆردجێڤیک. ئەو کچێکیشی ھەیە، ئوریێڵ (لەدایبووی ١٩٩٨) لە پەیوەندییەکی پێشوتر.\n١٩٩٥ Hábitos کورتە فیلم\n١٩٩٦ Alma gitana ئانتۆنیو\nTengo una casa فیراری\nParanoia dixital پیاوێک کورتە فیلم\n١٩٩٧ Niño nadie ئەلێکس\nLas vacaciones de Clara ئالان کورتە فیلم\nEl pliegue del hipocampo چاڤی\n١٩٩٨ Insomnio میگێل\n٢٠٠٣ Noviembre پاسەوان\n٢٠٠٥ El calentito مارکۆس\nLa noche del hermano گوازەرەوەی یانە\n٢٠١٠ 18 Meals ڤلافمیر تۆرێس\nTodo lo que tú quieras پێدرۆ\n٢٠١١ Un día normal پڕۆفیسۆر کورتە فیلم\nOnde está a Felicidade? ڕامۆن\n٢٠١٢ O Apóstolo پیڵگریم دەنگ\n٢٠١٣ Maldito lunes ڕافا کورتە فیلم\n٢٠١٥ Retribution کۆنترێراس دەنگ\nLa playa de los ahogados مارکۆس ڤاڵڤاردێ\n٢٠١٩ The Silence of the Marsh کیو\n١٩٩٧ Todos los hombres sois iguales ڕاوڵ ٥ ئەڵقە\n١٩٩٨ A las once en casa ئالێجۆ ٢٨ ئەڵقە\n٢٠٠٠ Raquel busca su sitio زنجیرەی یەکەم، ئەڵقەی سێھەم: "David contra David"\n¡Qué grande es el teatro! گۆنزالک ئەڵقەی: "La hermana pequeña"\n٢٠٠١ Pequeno hotel زنجیرەی یەکەم، ئەڵەی یەکەم: "Un día apurado"\n٢٠٠٢ El comisario ئیڤان زنجیرەی پێنجەم، ئەڵقەی نۆیەم: "Cuatro, Tres, Dos..."\n٢٠٠٣ Código fuego تۆماس\n٢٠٠٣–٢٠٠٥ Rías Baixas\n٢٠٠٥ Hospital Central کورۆ گۆمێز وەرزی دەیەم، ئەڵقەی یەکەم: "El gas de la risa"\nLa Atlántida بۆریس فیلمی تەلەڤزیۆنی\nAs leis de Celavella ئەمانسیۆ وەرزی سێھەم، ئەڵقەی بیستەم: "Santa Teresa"\n٢٠٠٦–٢٠٠٨ Maridos e mulleres کارلۆس\n٢٠٠٦ A vida por diante وەرزی دووەم، ئەڵقەی چوارەم: "O roubo"\n٢٠٠٧ R.I.S. Científica ھێکتۆر وەرزی یەکەم، ئەڵقەی شەشەم: "Miedo escénico"\n٢٠٠٨–٢٠١٥ Padre Casares باوکە ھۆراکیۆ کاسارێس وەرزی ١–٨، ١٤، ١٦\n٢٠٠٨ La bella Otero ڤێنانسیۆ ڕۆمیرۆ\nEl espejo ئەلڤارۆ فیلمی تەلەڤزیۆنی\n٢٠٠٩ Gondar پێدرۆ سۆتێلۆ\n٢٠١١ 14 de abril. La República ٢ ئەڵقە\n٢٠١١–٢٠١٣ Gran Hotel دیێگۆ موکویا / ئادریان ڤێرا سێلاندێ\n٢٠١٤–٢٠١٥ Bajo sospecha ڕۆبێرتۆ ڤێگا سانچێز ٨ ئەڵقە\n٢٠١٥ Hospital Real ئاندرێس ئۆسۆریۆ\n٢٠١٦ El ministerio del tiempo لیێوتێنانت سێرێزۆ ٢ ئەڵقە\nLa embajada پابلۆ ڤیلار\n٢٠١٧–ئێستا ماڵی پارە ئاندرێس دێ فۆنۆلۆسا / بەرلین\n٢٠١٧–٢٠١٨ Traición ڕۆبێرتۆ فوێنتێس دێل ڕیجۆ\n٢٠١٨ Diablo Guardián گالێگۆ ٣ ئەڵقە\n٢٠٠٩ Golden Nymph باشترین ئەکتەر Padre Casares پاڵێوراو \nخەڵاتەکانی مێترێ ماتیۆ باشترین ئەکتەر پاڵێوراو \n٢٠١٠ باشترین ئەکتەر پاڵێوراو \n٢٠١٤ باشترین ئەکتەری یاریدەدەر Gran Hotel پاڵێوراو \n٢٠١٨ فۆتۆگراماس دێ پلاتا باشترین ئەکتەری تەلەڤیزیۆن ماڵی پارە پاڵێوراو \nخەڵاتی یەکێتی ئەکتەرە ئیسپانییەکان تەلەڤیزیۆن: نواندنی یاریدەدەر، نێر براوە \n^ Lerín، Olga (27 June 2017). "Pedro Alonso: "En 'La casa de papel', Berlín camina hacia la muerte como una mosca hacia el fuego"". El Periódico (بە زمانی ئیسپانی). Grupo Zeta. لە ڕێکەوتی ٢٢ی تەممووزی ٢٠١٩ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "La Casa de Papel - Entrevista con Najwa Nimri - Netflix". YouTube. 30 August 2019. لە ڕێکەوتی ٢٠ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Moore، Camille (23 April 2020). "10 Things You Didn't Know about Pedro Alonso". TVOM. لە ڕێکەوتی ٢٠ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Pedro Alonso O'choro". Megustaleer. لە ڕێکەوتی ٢٠ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Hopewell، John (9 November 2018). "'Money Heist' Star Pedro Alonso Signs With Buffalo 8 Management". Variety.com. Penske Business Media, LLC. لە ڕێکەوتی ٠٦ی ئازاری ٢٠١٩ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Fernández، Flavia (27 May 2018). "Pedro Alonso: Soy todo lo que la gente quiera". La Nación. لە ڕێکەوتی ٢٠ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "'Padre Casares', cuádruple nominación en Montecarlo". El Progreso de Lugo. 16 April 2009. لە ڕێکەوتی ٢١ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "A ACADEMIA GALEGA DO AUDIOVISUAL DESVELA OS FINALISTAS DA VII EDICIÓN DOS PREMIOS MESTRE MATEO". Academia Galega do Audiovisual. 12 March 2009. لە ڕێکەوتی ٢١ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "A ACADEMIA GALEGA DO AUDIOVISUAL DESVELA OS FINALISTAS DOS PREMIOS MESTRE MATEO 2009". Academia Galega do Audiovisual. 12 March 2010. لە ڕێکەوتی ٢١ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "DESVELADOS OS FINALISTAS DOS XII PREMIOS MESTRE MATEO". Academia Galega do Audiovisual. 24 February 2014. لە ڕێکەوتی ٢١ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "'La casa de papel', nominada en los Fotogramas de Plata 2017". Antena 3. 25 January 2018. لە ڕێکەوتی ٢١ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Pedro Alonso ha recibido el premio a mejor actor secundario por 'La casa de papel' en los Premios de Unión de Actores". Antena 3. 13 March 2018. لە ڕێکەوتی ٢١ی حوزەیرانی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\nپێدرۆ ئەلۆنسۆ لە بنکەدراوەی ئینتەرنێتیی فیلمەکان\nپێدرۆ ئەلۆنسۆ لە ئینستاگرام\nوەرگیراو لە «https://ckb.wikipedia.org/w/index.php?title=پێدرۆ_ئەلۆنسۆ&oldid=723821»\nئەکتەرە ئیسپانییە تەلەڤیزیۆنییەکان\nئەکتەرە ئیسپانییە نێرەکانی تەلەڤیزیۆن\nئەم پەڕەیە دواجار لە ٠٨:٤٥ی ١٣ی تشرینی یەکەمی ٢٠٢٠ نوێ کراوەتەوە.


خانه‌ی ڕاپه‌ڕاندن كه‌سوكاری شه‌هیدانی 17 شوبات و ڕۆژانی دوای به‌سه‌رده‌كاته‌وه\nبرزۆ مه‌جید؛ بزوتنه‌وه‌ی گۆڕان له‌سه‌ر بنه‌ماكانی به‌دیهێنانی چاكسازی، دادپه‌روه‌ری، كۆمه‌ڵایه‌تی، كه ئه‌و پۆله شه‌هیده قاره‌مانانه گیانی خۆیانیان بۆ به‌خشی به‌رده‌وام ده‌بێت.\nوه‌كو وه‌فاو ڕێزگرتنی به‌رده‌وام لێیان بزوتنه‌وه‌ی گۆڕان له‌شاری سلێمانی سه‌ردانی كه‌سوكاری شه‌هیدانی خۆپیشاندانه‌كانی حه‌ڤده‌ی شوبات و ڕۆژانی دوایی ده‌كات.\nرۆژی دوشه‌ممه 10/2/2020 برزۆ مه‌جید ئه‌ندامی خانه‌ی ڕاپه‌ڕاندنی بزوتنه‌وه‌ی گۆڕان له‌شاری سلێمانی سه‌ردانی خانه‌واده‌و كه‌سوكاری شه‌هیدانی خۆپیشاندانه‌كانی حه‌ڤده‌ی شوبات و ڕۆژانی دوای كردو سوپاس و ڕێزو وه‌فای بزوتنه‌وه‌كه‌ی گه‌یانده كه‌سوكاری شه‌هیدان و به‌ڵێنی پێدان كه بزوتنه‌وه‌ی گۆڕان له‌سه‌ر بنه‌ماكانی به‌دیهێنانی چاكسازی، دادپه‌روه‌ری، كۆمه‌ڵایه‌تی، كه ئه‌و پۆله شه‌هیده قاره‌مانانه گیانی خۆیانیان بۆ به‌خشی، به‌رده‌وام ده‌بێت.\nله‌به‌شێكی تری قه‌سه‌كانیدا پێشی ڕاگه‌یاندن بزوتنه‌وه‌ی گۆڕان خۆی به‌قه‌رزارباری كۆی قوربانیانی ئه‌و خۆپیشاندانانه و خۆپیشاندانه‌كانی دوایش ده‌زانێت و ئومێدی خواست كه ڕۆژێك بێت ئاوات و ئامانجه‌كانی شه‌هیده‌كان و خه‌ڵكی كوردستانیش بێته دی، دواتر كه‌سوكاری شه‌هیدان لایی خۆیانه‌وه به‌ڵێنی ئه‌وه‌یان دوپات كرده‌وه كه به‌رده‌وام بن له‌سه‌ر ئه‌و ڕێبازه‌ی كه شه‌هیده‌كانیان گیانیان بۆ به‌خشی و ئامانه‌ته‌كه‌ی ره‌وانشاد نه‌وشیروان مسته‌فایش كه به‌رنامه‌ی چاكسازی و بزوتنه‌وه‌ی گۆڕانه وه‌ك چاویان بپارێزن.\nنۆساڵ پێش ئێستاو له 17شوباتی ساڵی 2011دا دانیشتوانی به‌شێك له‌شارو شارۆچكه‌كانی سه‌ربه‌پارێزگای سلێمانی و سه‌نته‌ری شاری سلێمانی دژی گه‌نده‌ڵی و ناداد په‌روه‌ری ڕژانه سه‌رشه‌قام و ئه‌وكات له‌لایه‌ن چه‌كدارانی حیزبه‌وه ته‌قه له خۆپیشانده‌ران كراو به‌شێكیان بونه قوربانی كه‌چه‌ند شه‌هیدێك و برینداری لێكه‌وتوه‌وه.


جوانی كوڕێك، كچێك فریو دەدات\nموضوع: جوانی كوڕێك، كچێك فریو دەدات الأحد 19 سبتمبر 2010, 3:27 am\nرۆژانێك كە هێشتا مرۆڤەكان یەكتر بەباشی ناناسن روون نییە كە دەبێت ئەو كەسەی نزیك دەبێتەوە لێت چ مەرام و نیەتێكی شاراوەی هەبێت، ئەم مرۆڤانە سەرەتا وا خۆیان نیشان دەدەن كە هیچ كەس لەوان دڵسۆزتر و خۆشەویستر نین تا ئەو كاتەی مەرامەكەی خۆی دەهێنێتە دی.\nلەرۆژێكی زۆر گەرمی وەرزی هاویندابوو، وا رێكەوتبوو ئامێری ساردكەرەوەی ماڵەكەمان (موبەڕیدە) كاری نەدەكرد، برا گەورەكەم كە ناوی(هێمن)ە، وتی ئێستا دەیبەم بۆلای كەسێك بۆئەوەی بۆمان چاك بكاتەوە، دایكیشم ئەوەی لەبیرمابوو هاوڕێیەكی هەیە بەناوی (كاردۆ) دوكانی وەرشەی هەیە و ئەو جۆرە كارانە ئەنجام دەدات، ئەم هاوڕێیەی بیر هێمن خستەوە شوێنەكەشی پێوت. هێمن وتی: باشە دایە گیان دەیبەم بۆلای كاردۆ.\nهێمن (موبەریدە)كەی برد و رۆیشت، ئێوارە كە گەڕایەوە وتی: ئەمشەو دەچم دەیهێنمەوە، چونكە وتوویەتی دەستبەجێ بۆتان چاك دەكەمەوە و حەزدەكەم بێم بۆ ماڵتان سەرێكتان لێبدەم. كاتێژمێر 8:30ی شەو بوو كاردۆ هات بۆ ماڵمان و (موبەریدە)كەی بۆ هێناینەوە. ئەم ئامێرە و هاتنی كاردۆ بۆ ماڵمان بوو بەهۆكارێك بۆ ناسینی و بەدواداهاتنی چەندین گرفت كە تائێستاش لەناخەوە رووخاندوومی.\nیەكەم بینینی كاردۆ زۆر سەرنجی راكێشام، چونكە كوڕێكی باڵا بەرز و روخسار جوان بوو، بۆیە حەزم كرد لەنزیكەوە بیناسم، منیش لەگەڵ دایكم و براكەم لەگەڵ كارۆدا دانیشتم، تادرەنگانێكی شەو مایەوە. لەو دانیشتنەدا زۆر شتی كەسێتی خۆی باسكرد، ئەمەش زیاتر منی هۆگر بەخۆی كرد.\nمن فەرمانبەربووم لەبانكێك لەسلێمانی، ئەو رۆژە مووچەمان وەرگرت و بەدایكمم وت كە دەچم بۆ بازاڕ هەندێك كەلوپەل دەكڕم، كاردۆ شەو باسی كرد دوكانی لەبازاڕ هەیە، بەمەبەستی بینینی ناڕاستەوخۆ بەلای دوكانەكەیدا رۆیشتم، هەرچەندە ئەو منی بەدینەكرد» بەڵام من ئەوم بینی، ویستم بڕۆم بۆلای بەڵام لەبەر براكەم نەچووم، ترسام دوایی بەتەلەفۆن پێیبڵێت. ئێوارە كە گەڕامەوە هەرچەندم كرد نەوێرام بڵێم كاردۆم بینینوە، بۆیە ئەم باسەم بەهیچ شێوەیەك نەدركاند، بێگومان ئەم بیركردنەوەیە سەرتاپای مێشكمی داگیركردبوو، لەخەریك ئەوەدابووم كە چۆن ژمارە مۆبایلەكەی وەربگرم و بەنامەیەك شتێكی بۆ بنووسم و بۆی بنێرم. بۆ دەستكەوتنی ژمارەكەی بەدزی براكەمەوە ژمارەكەیم لەمۆبایلی هێمندا دۆزیەوە و لای خۆم نووسیم، بەڵام تەنها پەیداكردنی ژمارەیەك كۆتایی بەهەموو شتێك دەهێنێت؟ بەدڵنیاییەوە نەخێر.\nهەرچاوەڕێ بووم هەلێكم بۆ بڕەخسێت و پەیوەندی پێوە بكەم. تا رۆژێك لەبانك هاوڕێیەكەم باسی ئەوەی دەكرد كە ئامێرێكیان خراپ بووە دەیەوێت ببیبات بۆلای كەسێك چاكی بكاتەوە، منیش یەكسەر هەڵمدایە وتم من كەسێك دەناسم. ئەمەبوو بەباشترین هەل بۆ تەلەفۆنكردنم بۆ كاردۆ. لەدوای كردنی ئەو تەلەفۆنە پەیوەندی من و كاردۆ دەستیپێكرد، لەبەرئەوەی چەندین جار تەلەفۆنم بۆدەكردـ تا جارێك پێموت بۆچی نایەیت بۆ ماڵمان؟ دیاربوو زوو لەقسەكەم گەیشت بۆیە هەرئەو شەوە هات بۆ ماڵمان.\nلەو شەوەوە لەگەڵ كاردۆ پەیوەندیمان پتەوتربووـ رۆژانە تەلەفۆن و نامەمان دەگۆڕیەوە، تا كارگەیشتە ئەوەی داوایكرد رۆژێك لەدەرەوە یەكتر ببینین و گفتوگۆی زیاتر بكەین، منیش داواكەیم قبوڵ كرد.\nلەیەكەم دانیشتندا كاردۆ زۆر قسەی بێ سەرو بەرەی دەكرد نەمدەزانی دەیەوێت چی بڵێت، هەستم دەكرد شەرم دەكات، بەڵام وا دەرنەچوو، بەڵكو ئەو قسانەی بەدرۆ دەكرد، لەبەرئەوە بووە كە نەیتوانیوە بەڕاستی باسی هەموو شتێك بكات. ئەو ژووانەمان بەرێكرد، بۆ شەو نامەیەكی بۆناردم داوای پارەی دەكرد، زۆر بەلامەوە سەیره چۆن كەسێك لەیەكەم دانیشتندا داوای پارە دەكات تۆ بڵێی بۆچی بێت؟ لەكاتێكدا خۆی دوكانی هەیە و داهاتێكی باشی هەیە.\nئەم بابەتە بوو بەكێشە بۆمن و نەشم دەزانی لەكێ بپرسم یان چۆن بە براكەم بڵێم، بەهەرحاڵ پێموت پێویستیت بەچەند هەیە، وتی بە 200 دۆلار، منیش ئەگەر وەك تاقیكردنەوە یاخود هەرچیەكی تر بێت ناچاربووم پێی بدەم، بۆ بەیانی هات بۆ بانك و 200 دۆلارەكەم پێدا. پاش ماوەیەكی دیكە دووبارە داوای پارەی تری لێكردم، هەرنەم دەزانی بۆچی داوای پارەم لێدەكات، بۆیە دووبارە بەناچاری پێمدا.\nشەوێك تا كاتژمێر 12 بەتەلەفۆن قسەی بۆ دەكردم و باسی ژیانی خۆی بۆ كردم، وتی (ساوێن)دەزانم ئێستا دەتەوێت بزانیت من بۆچی داوای پارە لەتۆ دەكەم، من بۆ كارێكمە ئەگەر بزانیت لەوانەیە تۆش حەزت لێیبێت، سەرم سوڕما لەقسەكانی مانای چی من حەزم لەو كارە دەبێت؟ ئەم قسەیە بوو بەنەخۆشی لای من، لەبەرئەوە داوام لێكرد بەیانی لەهەرشوێنێك كە پێی خۆشە یەكتر ببینین، لەسەر ئەو مه‌وعیدە رێكەوتین و چووینە پاركی ئازادی.\nئەو رۆژە تا كاتی ژووانەكەمان هەزار ختورەی خراپ بەدڵمدا دەهات و زۆرجار دەمویست پیێی بڵێم كە نایەم بۆ پاركی ئازادی و دواتر پەشیمان دەبوومەوە. هەرچۆن بوو كاتژمێر تێپەڕی و چووم بۆ پاركی ئازادی، كاتێك چوومە ئەوشوێنەی كە دەبوو لەوێ یەكترمان ببینیایە، سەیرم كرد كچێكی دیكەی لەگەڵدایە، نزیك بوومە لێیان و سڵاوم لێكردن كاردۆ زۆر بەگەرمی بەخێرهاتنی كردم و كچەكەی پێناساندم، وتی (ساوێن)ئەوە چییە بۆچی توڕە دیاری؟ وتم ئەی ئەم كچە چییە لەگەڵتدا؟ وتی هاوڕێیەكی خۆشەویستمە و پێكەوە كاردەكەین. وتم: كاردەكەن؟ كاری چی؟ بۆ ئەو دوكانی هەیە؟ وتی نا بێ ئەقڵ مەبە دوكانی دیكەی هەیە، تێنەدەگەیشتم مەبەستی چییە؟ كچەكە وتی: ببە بە هاوڕێم لەبەرئەوەی تۆ زۆر جوانی بازاڕت گەرم دەبێت و وەك من دەبیتە خاوەن دوكان.\nبە بیستنی ئەم قسانە خەریك بوو لەهۆش خۆم بچم، وتم من نابمە هاوڕێی تۆ، بەڵام كاردۆ كاری چی لەگەڵ تۆدا دەكات؟ كاردۆ وتی: ساوێن دەتەوێت خۆت هەڵبەخەڵەتێنی یان ئێمە؟ من و ئەم كچە هاوڕێ و هاوڕێكانی دیكەم باندێكین و براكەشت یەكێكە لەئەندامانی ئەو باندە، تەنانەت دەزانێت كە ئەمڕۆ تۆ دێیت بۆ ئێرە، وتم چۆن شتی وا دەبێت، ئێوە درۆ دەكەن؟ بێگومان بۆ براكەم درۆیان دەكرد، بەڵام كاردۆ خۆی ئەندامێكی كارای ئەو باندە بوو. دوایی زانیم پارەكەشی بۆ ئەو مەبەستە لێوەرگرتبووم، ویستم بڕۆم وتی نەڕۆیت ئەوەتا كامێرات لەسەرەو وێنەت گیراوە، بڕۆیت ئەو وێنەیەت بڵاودەكەمەوە، من گوێم بەقسەكانی نەداو رۆیشتم. دەستبەجێ پەیوەندیم بە براكەمەوە كردو هەمووشتاكانم بۆ باس كرد.\nبەڵام بەداخەوە نەدەبوو من ئەو هەڵەیەم بكردایەوە شتەكانم بۆ هێمن باس بكردایە، چونكە هێمن بۆ ئێوارە چووبووە سەر ماڵی كاردۆ و لەگەڵیدا كردبوویە ناخۆشی و شەڕ، لەبەر دەرگای ماڵی كاردۆ هێمنی برام بەچەقۆ كاردۆی كوشتبوو، تا ئێستاش لەزینداندا ژیان بەسەر دەبات، من خۆم وەك گوناهباری یەكەم دەزانم لەو مەسەلەیەدا و لەپێناو ناسین و هاوسەرگیریەكدا ئەمەم بەسەر خۆم و براكەمدا هێنا، من پێموابوو وەك روخساری جوانە لەرووی دەروون و ناخیشەوە بەوجۆرە بێت، نەمزانی ئەوانە تەنها خەیاڵی خۆمە و هیچی دیكە نییە.\nموضوع: رد: جوانی كوڕێك، كچێك فریو دەدات الثلاثاء 18 يناير 2011, 6:42 pm\nموضوع: رد: جوانی كوڕێك، كچێك فریو دەدات الأحد 13 فبراير 2011, 3:42 am\nموضوع: رد: جوانی كوڕێك، كچێك فریو دەدات الثلاثاء 15 فبراير 2011, 9:45 am\nده ست خؤش شميران\nموضوع: رد: جوانی كوڕێك، كچێك فریو دەدات الأربعاء 16 فبراير 2011, 3:35 am\nزور سوباس ئةزين خان\nموضوع: رد: جوانی كوڕێك، كچێك فریو دەدات السبت 05 مارس 2011, 7:19 am\nبه راستى كارى كه ر بوو / ده ستت خوشبيت\nموضوع: رد: جوانی كوڕێك، كچێك فریو دەدات السبت 09 أبريل 2011, 3:42 am


ژمارەی قوربانییانی بوومەلەرزەکەی ئەفغانستان بۆ سەرووی 1000کەس بەرزبووەوە\nوێنە AP agency/ دیمەنێک لە پاشماوەی رووداوەکە\nبوومەلەرزەیەک بە گوڕی (6.1) سەرلە بەیانی ئەمڕۆ چوارشەممە ئەفغانستانی هەژاند، زیاتر لە 1000 کەس برینداربوو و گیانیان لەدەستداوە، پێشبینی دەکرێت ژمارەی قوربانییەکان ڕوو لە هەڵکشان بکات، چونکە بەردەوام زانیاری نوێ لەسەر ژمارەی قوربانییان لە گوندە شاخاوییە دوورەدەستەکانەوە دەگات.\nبەپێی هەواڵێکی ئاژانسی رۆیتەرز، سەڵاحەدین ئەیوبی، کە بەرپرسێکی وەزارەتی ناوخۆی وڵاتەکەیە رایگەیاندووە، لە هەوڵەکانی رزگارکردندا هێلیکۆپتەر دابینکراوە بۆ ئەوەی خۆراک و پێداویستی پزیشکی بە بریندارەکان بگات.\nئەیوبی ئاماژەشی بەوە کردووە، زۆربەی ئەو کەسانەی کە گیانیان لەدەستداوە و پشتڕاستکراوەتەوە لە پارێزگای پاکتیکای رۆژهەڵات بووە، کە (255) کەس گیانیان لەدەستداوە و زیاتر لە (200) کەسیش برینداربوون. لە پارێزگای خوست 25 کەس گیانیان لەدەست داوە و 90 کەسیش گوازراونەتەوە بۆ نەخۆشخانە.\nئەم رووداوە لە کاتێکدایە کە ئەفغانستان لە دوای دەستبەسەرداگرتنی تاڵیبانەوە لە قەیرانێکی ئابووری سەختدایە، لە کاتێکدا هێزە نێودەوڵەتییەکان بە سەرۆکایەتی ئەمریکا دوای دوو دەیە لە شەڕ لە ئەفغانستان کشانەوە.\nلە کاردانەوەی دەستبەسەرداگرتنی تاڵیبان، زۆرێک لە گەلان سزایان بەسەر کەرتی بانکی ئەفغانستاندا سەپاند و بە بەهای ملیارەها دۆلار هاوکارییەکانی گەشەپێدانیان کەمکردەوە. بەڵام یارمەتییە مرۆییەکان بەردەوامن و دەزگا نێودەوڵەتییەکان وەک نەتەوە یەکگرتووەکان کاردەکەن.\nنووسینگەی نەتەوە یەکگرتووەکان بۆ هەماهەنگی کاروباری مرۆیی ڕایگەیاندووە، ئەفغانستان داوا لە دەزگا مرۆییەکان دەکات کە لە هەوڵەکان بۆ ڕزگارکردن یارمەتی بدەن، هەروەها تیمەکانیان بنێرن بۆ ئەو ناوچانەی کە بوومەلەرزە لێیداوە.\nوتەبێژی وەزارەتی دەرەوەی ئەفغانستان رایگەیاند، پێشوازی لە یارمەتییە نێودەوڵەتییەکان دەکەن. پاکستانی دراوسێیان ڕایگەیاندوو کە کار بۆ درێژکردنەوەی هاوکارییەکان دەکات.


رۆژانه 19 سه‌عات كاره‌با به هاووڵاتیان ده‌درێت\n23/10/2018 09:01 AM\nپرۆژه‌ی زیادكردنی به‌رهه‌مهێنانی غازی سروشتی له كێڵگه‌كانی كۆرمۆڵ كۆتاییهات و بڕیاریشه رۆژانه 19 سه‌عات كاره‌بای نیشتمانی به هاووڵاتیان بدرێت.\nله راگه‌یه‌نراوێكی وه‌زاره‌تی كاره‌بای هه‌رێم كه كۆپیه‌كی بۆ خاك نێرداوه، راگه‌یه‌نراوه: ئه‌مڕۆ سێشه‌ممه 23-10-2018 له هه‌رچوار پارێزگاكه‌ی كوردستان به‌رنامه‌ی دابه‌شكردنی كاره‌بای نیشتمانی ئاسایی ده‌بێته‌وه‌و رۆژانه 19 سه‌عات كاره‌با به هاووڵاتیان ده‌درێت.\nهه‌ر له ڕاگه‌یه‌نراوه‌كه‌دا ئاماژه به‌وه‌ش دراوه، كۆمپانیای داناغاز به هاوكاری وه‌زاره‌تی سامانه سروشتیيه‌كان توانیویانه به سه‌ركه‌وتوویی پرۆژه‌ی زیادكردنی به‌رهه‌مهێنانی غازی سروشتی له كێڵگه‌كانی كۆرمۆڵ جێبه‌جێبكه‌ن، كه بۆ ماوه‌ی كه‌متر له 72 سه‌عات كاریگه‌ری له‌سه‌ر هه‌ردوو وێستگه‌ی غازی به‌رهه‌مهێنانی كاره‌با له سلێمانی و هه‌ولێر هه‌بوو.\nله‌گه‌ڵ جێبه‌جێكردنی پرۆژه‌كه‌دا وه‌زاره‌تی كاره‌با له‌ڕێگه‌ی كۆنترۆڵی كاره‌باوه به پلانێكی تۆكمه ئه‌ركی رێكخستن و كۆنترۆڵكردنی ته‌واوی وێستگه‌كانی تری به‌رهه‌مهێنانی كاره‌باو دابه‌شكردنی له‌ئه‌ستۆگرت و توانرا رێگا له‌وه بگیرێت له‌كاتی جێبه‌جێكردنی پرۆژه‌كه‌دا كاریگه‌ری له‌سه‌ر هاووڵاتیان هه‌بێت.\nخاك - راگه‌یاندنی وه‌زاره‌تی كاره‌بای هه‌رێم


ڕاپۆرتێک لەسەر دوایین دۆخی ناڕەزاییەکانی شارەکانی کوردستان\n11:21 - 6 سەرماوەز 2719\nئاژانسی کوردپا: بەهۆی ناڕەزایەتیی هاووڵاتییان لە شارەکانی جوانڕۆ، کرماشان، سنە، مەریوان و بۆکان، سەرەڕای وەسل نەکردنی هێڵی ئینتێرنێتی ئەو چەند شارە، شوێنە گشتییەکانی ئەو شارانەش بە مەئموورانی نیزامی و لیباس شەخسییەکان، تەندراوە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، بەهۆی ناڕەزایەتییەکان لە شارەکانی کوردستان، سەرەڕای کوژران و بریندارکردنی ژمارەیەک لە هاووڵاتییان، ڕەشبگیرییەکانیش بەردەوامە و مەئمووانی نیزامی، ئیتلاعاتی و لیباس شەخسییەکان، لە دەسبەسەرکردنی هاووڵاتییان بەردەوامن.\nڕاپۆرتی گەیشتوو بە ئاژانسی کوردپا باس لەوە دەکات کە دەسبەسەرکراوەکان لە ئیتلاعاتی سپای پاسداران لە شارەکان ڕاگیراون و بۆ ئازادکردنی هەندێک لە هاووڵاتییان کە بە ڕەشبگیری گیراون، داوای بڕی ١٥ ملیۆن تمەن و هەروەها بۆ هەندێک لە هاووڵاتییان داوای بڕی ٤٠ ملیۆن تمەن لە بنەماڵەکانیان دەکەن تاکوو ئازادیان بکەن.\nئەو سەرچاوەیە هەروەها ڕایگەیاند: "ژمارەی زۆری بریندارەکان لە ترسی دەسبەسەرکردنیان، لە ماڵەکاندا چارەسەریی پزیشکییان بۆ دەکرێت".\nسەرچاوەی کوردپا لە ڕاپۆرتەکەیدا دەڵێت: "هێزە حکوومەتییەکان بۆ ترساندنی خەڵک لە جوانڕۆ، بەردەوام لە حاڵی دەسبەسەرکردنی هاووڵاتییاندان و هەروەها هێزێکی زۆری لیباس شەخسی و نیزامییەکان، بۆ ترساندنی خەڵک لەنێو شاردا بڵاوەیان پێکراوە".\nلە لایەکی دیکەوە، ڕۆژی شەممە، ٢ی سەرماوەز، "هووشەنگ بازوەند"، لە کۆبوونەوەی شۆرای پلاندانان و پەرەپێدانی پارێزگای کرماشان، هاووڵاتییانی ناڕازیی خەڵکی ئەو شارەی بە "پژاکی، داعشی، مۆنافێق و موعاند"ی حکوومەتی ئێران تاوانبار کرد و وتی، هەموو ئەو کەسانە لەلایەن هێزە ئینتزامی و ئەمنییەتییەکانەوە ناسێندراون و لەگەڵ ئەو کەسانە هەڵسوکەوتی یاسایی دەکرێت.\nماڵپەڕەکانی سەر بە ناوەندە ئیتلاعاتییەکان پاش ناڕەزایەتییە بەربڵاوەکان لە کوردستان، پڕوپاگەندەی میدییان دژی حیزبی دێموکرات و کۆمەڵە دەست پێکردووەتەوە.\nئەو ماڵپەڕانە ئیدعای ئەوەیان کردووە کە ئەندامانی حیزبەکانی کۆمەڵە و دێموکرات بە هاندانی هاووڵاتییانی ناڕازی، هێزە ئینتزامییەکانیان بەردباران کردووە و هەروەها ناوەندە دەوڵەتییەکانیان ئاگر تێبەرداوە.